c: text/html

text:
Izi si inzozi
Mu Rwanda hari imigezi n’amasoko bitagira ingano.Izuba rirarasa,imigezi n’ibiyaga bigakama.Imvura yagwa bikabuza rubanda gukora no kugenda.Si inzozi rero ko byahinduka.
Muri iyo mihindukire, nibaza ibi bibazo:ntibyashoboka ko buri mujyi(Akarere)na buri Murenge bateganya aho amazi y’imvura(eaux de pluie) n’ayakoreshejwe(eaux usées)yajya yerekeza cyangwa aruhukira ku buryo asukurwa akongera gukoreshwa?Ese kuvuga ngo buri wese nafate ayo ku nzu ye, birahagije?Ava mu mihanda no ku misozi azafatwa na nde?Naho se twa tugezi duto two mu Mirenge?
Inzuzi zacu zabyazwa umusaruro
Inzuzi n’imigezi bitatse imisozi yacu bishobora kubyazwa umusaruro usumbye uwo gucukurwamo umucanga. Kubona byuzura bikadutwara ubutaka n’abantu,nta kuntu twabigabanyiriza umuvuduko maze bikatugirira akamaro aho kudusenyera?Kuki kuri buri mugezi hatateganywa inyoboramazi(écluses)ku buryo harekurwa amazi akenewe?
Kuki ku migezi minini nka Mwogo, Mbirurume, Ruhwa,Satinskyi,Rukarara n’iyindi… hatajyaho
intingo(barrages)hepfo no haruguru,maze aho bishoboka hagakorwa inzira-bwato(canal de navigation)twajya dutemberamo twitegereza ibyo byiza, cyangwa zikanyurwamo n’amato adutwarira ya mizigo ituvuna ibikanu n’imigongo?
Nyabarongo yo biri hafi
Bajyaga bavuga ngo « Nyabarongo yica abayizaniye! »Kandi koko iyo imvura yaguye, iruzura ku buryo umuntu uri muri Kigali cyangwa ugomba kuyinjiramo aturutse za Muhanga na Huye nta handi yanyura.
Ari epfo cyangwa ruguru,hose yagusamura!Na twa tugezi duto tuyisukamo,tuba twariye Karungu.Abihebyi ni bo batwisukira.Ibyo rero, ngo abategetsi bacu batiteye imboni.Biravugwa ko biyemeje kwitabaza inshuti.
Ngo mu minsi mike Abanyakoreya y’Epfo barahagoboka rwose.Kuva ubwo Nyabarongo aho kutumira no kuduhekura,izaducanira,tuyigendeho ku bwinshi(plusieurs voies)ndetse tunayitureho.Mbega ibyiza!
By P.B

robotstxt: allowed

filter: keep


text:
Umubyeyi w’abana 8 yinjiye muri 2020 amwenyura nyuma yo gutura agahinda ke Prof Shyaka (Inkuru na Videwo)
Ubuyobozi bw’inzego z’ibanze bwo mu karere ka Musanze bufatanyije n’ubwa polisi bwakemuye ikibazo umuturage yari yagejeje kuri Minisitiri w’Ubutegetsi bw’Igihugu cy’imitungo cy’uko umugabo yamuvanye mu mitungo yose bari barashakanye yagombye kwifashisha arera abana 8 babyaranye, yavugaga ko batakiga ndetse babura n’ibibatunga.
Ubwo Prof Shyaka Anastase yasuraga akarere ka Musanze ahitwa mu Gitinda mu murenge wa Cyuve, uyu mugore yamugejejeho iki kibazo ku Cyumweru tariki 29 Ukuboza 2019.
Icyo gihe Prof Shyaka yijeje ko iki kibazo gikemuka, asaba polisi kugikemura.
Umuyobozi wungirije wa Polisi y’u Rwanda ushinzwe ibikorwa DIGP Felix Namuhoranye, yahaye umuyobozi wa polisi mu ntara y’amajyaruguru inshingano zo kugikemura mu minsi mike ishoboka.
Amakuru The Source Post ikesha abayobozi b’inzego z’ibanze na polisi ni uko iki kibazo cyamaze gukemuka akaba yahawe inzu ze n’imirima.
Ubutumwa buvuga uko byakemutse bugira buti “Uyu munsi kuwa 30/12/2019 kuva saa 12h00 (umuyobozi wa polisi mu karere) DPC w’Akarere ka Musanze Bwana RWEGERANYA Gaspard ari kumwe n’Umunyamabanga Nshingwabikorwa w’Umurenge wa Cyuve Madame UWABERA Alice, bagiye mu Murenge wa Cyuve Akagari ka Cyanya mu Mudugudu wa Ruhehe gukemura ikibazo cyatanzwe na Manirere Claudine ejo hashize kuwa 29/12/2019 mu nama y’abaturage yabereye mu Murenge wa Cyuve(mu Gitinda) ikayoborwa na Nyakubahwa Ministre w’ubutegetsi bw’igihugu Prof Shyaka Anastase kijyanye nuko umugabo we Niringiyimana Jean Bosco yamunyaze imitungo ye bashakanye akayiha inshoreke ye yitwa Nyirahabimana Anne Marie.
Twahageze dusanga ibyo Manirere (umugore w’isezerano) avuga ari byo koko umugabo we Niringiyimana Jean Bosco afatanyije n’inshoreke baramwambuye uburenganzira ku mitungo ye n’umugabo we ariyo : Imiryango 3 y’ ubucuruzi iri kuri centre yitwa ku Mudugudu, umuryango w’inzu y’ubucuruzi n’igikoni biri muri centre yitwa ku Kanyereza byose biri mu Kagari ka Cyanya mu Murenge wa Cyuve, amazu 2 yo guturamo ari mu Murenge wa Gahunga mu Kagari ka Gisizi.
Imiryango yose y’inzu y’ubucuruzi iherereye mu Murenge wa Cyuve twasize tuyihesheje Manirere Claudine n’ibintu bye byari biyirimo(ibidomoro byo kwengeramo umusururu). Amazu yari atuyemo inshoreke ari mu Murenge wa Gahunga nayo DPC afatanije n’Umunyamabamga Nshingwabikorwa w’Umurenge wa Gahunga yayahesheje Manirere Claudine gusa ibintu byari mu nzu by’iyo nshoreke Nyirahabimana kubera ko byari byinshi Kandi atiteguye Aho kubishyira yemerewe kuzabikuramo ejo mu gitondo saa moya ari kumwe n’Ubuyobozi bw’Umurenge wa Gahunga.
Amasambu ari mu Murenge wa Gahunga nayo yasubijwe Manirere Claudine. Iyo mitungo yose yayisubijwe kugirango imufashe kurera abana 8 yabyaranye n’umugabo we Niringiyimana.
Niringiyimana yihanangirijwe kuzongera gusahura umutungo w’urugo awushyira inshoreke ndetse anagirwa inama yo kwisubiraho akareka inshoreke agasubira mu rugo rwe agafatanya n’umugore we kurera abana babyaranye.
Reba videwo igaragaza uko DIGP Namuhoranye Felix yakemuriye ikibazo mu ruhame https://youtu.be/v-QVlMd9ysc
Ntakirutimana Deus


text:
Ubusanzwe iyo abantu bakundana by’ukuri birinda kubabazanya. Dore ibintu abakobwa bisanga bakoze bibabaza abakunzi babo batabizi..
Nubwo abantu batandukanye kubera imiterere cyangwa ubuzima bwabo, ni bimwe mu bibatera kurakara ku buryo butandukanye ndetse no kurakazwa n’impamvu zitandukanye ariko abahanga mu myitwarire y’urukundo bemeza ko abahungu bari mu rukundo hari ibyo bahuriraho bibarakaza iyo bikozwe n’abakobwa bakundana. Impuguke mu gihugu cy’u Bufaransa, umuganga witwa Leleu, avuga ko nyuma yo gukora ubushakashatsi yasanze abahungu bari mu rukundo bakunda kurakazwa cyane n’ibi bintu birindwi.
1. Kuba umukobwa bakundana yisuzugura
Ngo kwisuzugura no kwishyira hasi ni kamwe mu tumenyero tw’abagore bamwe na bamwe cyangwa se kwitinya no kutigirira icyizere. Iyi myitwarire rero iyo mukundana n’umuhungu ntaba akiyigushakaho kuko ngo hari ubwo igutera kwifata nabi, kwigira nk’umunyamahanga imbere ye kandi we aba yumva mwakwisanzuranaho.
2. Gusesengura ibintu cyane
« Ejo yanyise cheri ampamagaye cyangwa anyitabye none uyu munsi ntabyo yanyise. Ibyo bisobanura iki ? Ntabwo akinkunze nka mbere se,….?” Uru ni urugero ngo rushobora gutera umukobwa kwibaza no gusesenguramo byinshi ariko burya ngo abahungu bo iyo bumva nta kibazo gihari hari ibintu byinshi bavuga batabyitayeho.
Iyo rero umuhungu ngo ukunda kumugarura ku bintu byashize kera wabigize ikibazo biramubangamira bikanamutera gutangira kukwikandagiraho akumva ubwisanzure yihaga imbere yawe buragenda bushira, kubera ko abahungu bakunda ubwisanzure mu rukundo rw’ukuri, ibi ngo ntibabikunda na gato.
3. Kuvuga imibanire yawe n’umuhungu mukundana cyane cyane umuvugaho n’abandi bakobwa bagenzi bawe
Ngo abahungu ntibakunda na mba ko abakobwa bakundana bamenera abandi bakobwa bagenzi babo imibanire yabo mu rukundo. Kubera ko mu rukundo habamo amabanga menshi cyane kandi y’umwihariko umukobwa utazi kugirira ibanga umukunzi we ntabwo abahungu bamwishimira.
4. Kubaca mu ijambo
Igihe umuhungu abwira umukobwa bakundana aba ashaka ko amutega amatwi kandi akamwereka ko amwitayeho. Akenshi abahungu iyo bari kubwira abakunzi babo ibintu bigaragara ko nta rwenya babifitemo babababihaye agaciro akaba ari nayo mpamvu bataba bashaka ko abakunzi babo babwira batarangara cyangwa ngo babace mu ijambo.
Iyo weretse umuhungu ko witaye ku byo ari kukubwira bituma agera kure akakubwira n’andi mabanga ye menshi ndetse ntanatinya kukubwira n’ibyuyumviro bye ariko iyo umweretse ko utamwitayeho ni ha handi ashaka noneho undi abitsa amabanga yari yarakugeneye, uwo abona ko amwumva kandi amwitayeho.
5. Kubabaza ibibazo byo kubapima cyangwa kubagerageza
Urugero niba muhuye n’umukobwa ukabona amurebyeho gato, ugahita umubaza ngo “Uriya mukobwa si mwiza ? Njye ndi mubi kuri we ? ’’
6. Kwigira umukobwa w’umunyamahane
Umukobwa uhora mu makimbirane n’abo babana, bakorana,… iyo afite umuhungu bakundana biramurakaza na cyane iyo amenye ko ayo makimbirane aturuka ku mukunzi we.
7. Kubeshya
Umuhungu ugukunda by’ukuri, nta na rimwe ajya yifuza kubona wamubeshye kuko iyo umuhungu agukunda atakubeshya kandi yumva urukundo agufitiye ruhamanya n’umutima we, iyo umubeshye cyangwa ukabigerageza biramuhungabanya cyane kubera imabaraga aba agutakazaho yaba mu bitekerezo, mu mishinga, mu bikorwa, ngo babigereranya no kumuca umugongo.
Ngo ibyiza nuko niba uguye mu ikosa wirinda kumubeshya ukamubwiza ukuri ukamusaba imbabazi uhozaho igihe we yanze kuziguha kubera urukundo agera aho akaguha imbabazi agiriye urukundo agufitiye.


text:
Byagenze bite kugira ngo umworozi witwa Safari arwane na DASSO?
Ku mbuga nkoranyambaga hagaragaye amashusho y’umworozi witwa Safari George wo mu Kagari ka Musenyi mu Murenge wa Karangazi mu Karere ka Nyagatare warwanaga n’umukozi w’urwego rw’umutekano rwunganira Akarere ruzwi nka DASSO.
Umunyamabanga Nshingwabikorwa w’Akagari ka Musenyi byabereyemo witwa Twahirwa Gabriel, yatangarije Kigali Today ko ibi byabaye mu byumweru bibiri bishize, ubwo bari mu igenzura ku borozi baragira ku muhanda kugira ngo bagirwe inama zo kubireka.
Avuga ko ubusanzwe inka zizerera zifatwa zigacibwa amande ari na byo byari bigiye gukorwa Safari George akabarwanya bigera aho atura hasi DASSO aramuniga amukurwaho n’Umunyamabanga Nshingwabikorwa w’Umurenge wa Karangazi w’agateganyo, Mutware Hercule.
Gitifu Twahirwa ni byo yasobanuye, ati “Inka ziragirwa ku muhanda ziteza impanuka kenshi z’imodoka rimwe na rimwe hakabonekamo impfu. Twari mu bukangurambaga ku bantu bazerereza amatungo niko gusagarirwa na Safari.”
Minisitiri w’Ubutegetsi bw’Igihugu Jean Marie Vianney Gatabazi avuga kuri iki kibazo, yasobanuye ko abayobozi bagombye kuba hari uburyo bakemura ibibazo batagombye kujya mu mitsi n’abaturage, abasaba kudakoresha imbaraga z’umurengera mu gushyira mu bikorwa gahunda za Leta.
Mu kiganiro yahaye TV1, Minisitiri Gatabazi yavuze ko agiye kuvugana n’ubuyobozi bw’Intara y’Iburasirazuba kugira ngo bamenye uko bakemura ikibazo.
Ati “Nta mbaraga z’umurengera zikwiye kuba zikoreshwa, kuri jyewe nanavuga y’uko niba umuturage aragira ahantu hatemewe, aho kugira ngo ugere aho urwana na we, washoboraga kumureka kandi hari uburyo mwakora ‘operation’ (umukwabu), mufatanyije n’izindi nzego, noneho umuturage warenze ku mategeko akaba yabihanirwa aho kugira ngo murinde mwajya kurwana.”
Yakomeje agira ati “Jye numva umuturage adakwiye guhohoterwa, abayobozi bagomba kumenya ko bafatanyije hari uburyo bagombye gukemura ibibazo batagombye kujya mu mitsi.”
Safari George ubu afungiye kuri sitasiyo ya RIB ya Karangazi kubera kuniga DASSO.


text:
Álvaro Morte wamamaye nka Professor muri Lacasa de papel avuga uko yakize Kanseri
Umukinnyi wa filfm Álvaro Antonio García Pérez, wamamaye cyane nka Professor kuri Netflix, bamusanganye ikibyimba cya kanseri mu kuguru kwe kw’ibumoso mu 2011. Alvaro azagaragra muri lacasa de papel season ya gatanu ari nayo yanyuma igiye gusohoka.
Álvaro Morte ukomoka muri Espagne, yakunzwe n’abafana benshi ba filimi nka Sergio Marquina cyangwa Professor muri Money Heist, afite byinshi kuri we kuruta ibyo tubona muri filimi za Netflix.
Álvaro yemeyeko bamusanganye ikibyimba cya kanseri mu kuguru kwe kw’ibumoso mu mwaka 2011, ari nabwo yatangiye kuvurwa. Uyu mukinnyi amaze imyaka myinshi avuga yeruye kubijyanye no gukira iyi ndwara. Mu mwaka w’ 2016, yabwiye ikinyamakuru The Observer ati: “Ndibuka umuganga ufite ikote ry’umweru n’ibikoresho aje kumbwuira ko agiye kumbaga nta kinya, yambwiye ko bigiye kumbaho kandi ko aribyo bizampa igihe kinini cyo gukomeza kubaho.”
Yakomeje avuga ko ikibyimba akikibona yagifashe nk’ikintu gito. Ati: “nabifashe nk’ibicurane, kumva umerewe nabi by’igihe gito, kugira umuriro uribuze gushira, guhinda umushyitsi, ariko uzi ko bizakubaho. Ntabwo ubivugaho. Aho kwemera ko mfite amahirwe make yo kubaho”
Mu kindi kiganiro yagiranye n’ikinyamakuru Cocktail, Álvaro yagize ati: “Nabanje gutekereza ko ngiye gupfa, ko ukuguru kwanjye kugiye gucibwa ariko ntibyabaye. Hanyuma nibajije ndamutse mpfuye mu mezi atatu niba byampa gutuza? nibaza niba nubaha abantu bankunda? ese nabaye umwizerwa ku mahame yanjye? ”
N’ubwo Alvaro yaje gukomera nkuwarokotse kanseri, byahinduye uko yabonaga ubuzima. Ati: “Ibyo byatumye nishimira ibihe, kubera ko nta kintu na kimwe kizakuraho ibihe byiza nagize”.
Alvaro Morte ni injeniyeri wahindutse umukinnyi wa filime, yatangiye bwa mbere mu 2002. N’ubwo yabaye umukinnyi ukomeye mu gihugu cye cya Espagne, yamamaye ku isi yose nyuma yo gukina umwanya w’icyubahiro wa Professor muri Money Heist. N’ubwo yakunzwe cyane n’abarebye iyi filimi nti bikuraho ko ariwe wateguye ubwo bujura bwo kwiba Royal Mint ya Espagne na Banki nkuru ya Espagne.
igice cyanyuma cya Money Heist cyangwa Lacasa de papel kigiye gusohoka mu minsi iri imbere kizagaragaramo abakinnyi benshi bagaragaye mu bice byabanje.


text:
Ngo abantu bajya gupfa ntibazutse, byatewe n’ishyari. Abanyarwanda ba kera bari babizi. Reka tubyumbye muri iki gitekerezo cya ZIRUGURU:
Mbere na mbere, umuntu yarapfaga akarara mu mva rimwe, ku wa kabiri akazuka. Biratinda, umugabo azana abagore babiri. Baba aho, umwe aza gupfa, apfa asize umwana wari ku ibere. Umugore ngo amare gupfa, baramuhamba; ku munsi wa kabiri ku gasusuruko, uwapfuye arahamagara, ati « Nimunkureho igitaka, umwana wanjye ararira, nze muhe ibere. »
Mukeba we yari yazindutse ashyushya amazi, agira ngo nahamagara aze kuyamusukaho, apfe apfuye. Koko ngo yumve mukeba we ahamagaye ngo nimuze munkureho igitaka umwana ararira nze muhe ibere, yenda amazi yashyuhije, ayamusuka hejuru, ati, « Pfa, uwapfuye ntazuka! » Kuva uwo munsi, nta muntu wongeye gupfa ngo ahindukire azuke. Sinjye wahera, hahera Ziruguru.
Ngayo amaherezo y’ishyari. Birumvikana impamvu Yezu waje mu isi, akigira umuntu ngo atsinde urwango n’ishyari, yazutse ku munsi wa gatatu. Kandi abamwemera dutegereje izuka ry’abapfuye. Ese azaba ari ku munsi wa kangahe?
Source: Mgr Aloys Bigirumwami, Ibitekerezo, Nyundo 1972, p.98
By P.Protogène BUTERA


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Ubushakashatsi bwakozwe n’Ishami ry’Umuryango w’abibumbye Ryita ku Buzima, WHO, buravuga ko Abashashatsi bemeza ko umubare w'abakuramo inda wiyongera umunsi ku munsi bigatuma ubuzima bwabo bwibasirwa dore ko babikora bidakurikije amategeko bigatuma babikora bihishe nta bikoresho byabugenewe bifashishije. Ibi rero ngo bituma abenshi bashyira ubuzima bwabo mu kaga gakomeye rimwe na rimwe ndetse bakaba bakurizamo no kwitaba Imana.Inyigo ya WHO yemeza ko nibura buri mwaka abagore n’abakobwa bagera kuri 28/1,000 bakuramo inda! Hanyuma igakomeza yerekana ko ijanisha ry'abagore bakuramo inda rigenda rizamuka kuko ryavuye kuri 44% mu mwaka wa 1995 rikagera kuri 49% mu mwaka wa 2008.
Nkuko byatangajwe na hadhwanaagpress.com na yo ibikesha BBC, Radio y'abongereza ngo iyo gukuramo inda bikozwe nta muntu ubisobanukiwe wabyize uhari cyangwa se ngo bikorerwe kwa muganga, bigenda bihitana umubare utari muto w'abagore muriiki gihe, bakaba akenshi bazira kuva bikabije ndetse n'izindi ndwara bahita bafatwa na zo nyuma yo gukuramo inda zirimo na Fustule.
Mu Bihugu bikiri mu nzira y'Amajyambere aho usanga byarashyizeho amategeko abuza gukuramo inda, ngo niho usanga umubare munini w'ababikora bihishe bikabasigira ingaruka nyinshi dore ko abagore n’abakobwa basaga 97% bakuramo inda ari abo muri Afrika yo munsi y'ubutayu bwa Sahara.
Mu bihugu byateye imbere ho umubare w'abakuramo inda bigaragara ko ugenda umanuka dore ko wavuye kuri 36% mu mwaka 1995 ukagera kuri 26% mu 2008 bityo bakanzura bavuga ko gushyiraho amategeko abuza gukuramo inda ntaho bihuriye no kugabanuka k'umubare w’abazikuramo.
Professor Beverly Winikoff umwe mu bakoze ubu bushakashatsi atangaza ko gukuramo inda uko umuntu yiboneye byahitanye ubuzima bw'abagore ku buryo nibura umugore umwe kuri barindwi bapfuye mu mwaka 2008 yari azize gukuramo inda bituma gukuramo inda biza ku mwanya wa gatanu mu gutwara ubuzima bw'abagore n’abakobwa ku isi.


text:
Wow mbega byiza!!
Karongi: Ukujije uruhinja rwavutse rudashyitse aragira inama ababyeyi
Yanditswe na MUKAGAHIZI ROSE
Umubyeyi witwa Twagiramariya Catherina wo mu mudugudu wa Ruhungamiyaga, Akagari ka Kareba, Umurenge wa Murundi mu karere ka Karongi, arasaba ababyeyi kutinuba igihe babyaye uruhinja rwavukanye ibilo bike cyane cyangwa rutarageza igihe kuko iyo rwitaweho neza rukura kimwe n’izindi mpinja.
Ni nyuma y’uko ku ya 26 Ukwakira 2017 yabyariye impanga ku kigo nderabuzima cya Munzanga ariko umwe arapfa undi avukana amagarama ayingayinga ikilo kimwe. Bihutiye kumujyana ku bitaro bya Kirinda abaganga bamwitaho cyane n’umwana wari usigaye.
Twagiramariya avuga ko akibyara urwo ruhinja yabonaga rutabaho kubera ukuntu rwari ruto cyane. Yagize ati “Nabonaga atabaho, impanga ye yapfuye ni yo yari ifite ibilo byinshi, abaganga bakomeje kundemamo ikizere ariko nge simbyemere. None ubu aronka ndimo kurwana ishyaka kugira ngo nzajye kumukingiza.”
Yasabye ababyeyi bafite ibibazo nk’ibye kutazinukwa abana babyaye igihe bavutse ari bato cyane cyangwa batarageza igihe.
Ati “Abafite ibibazo nk’ibyange ndabasaba kwizera abaganga kandi bagakunda agahinja babyaye nubwo aba ari muto arakura. Gucikira intege umwana wabyaye ni amakosa akomeye.”
Ashima abaganga n’abaforomo b’ibitaro bya Kirinda batahwemye kumwitaho none umwana we akaba amaze kugira ibilo bisaga bibiri kandi nta kibazo na kimwe cy’ubuzima afite.
Mukamasabo Odette, umuforomokazi ushinzwe kwita ku bana bakivuka wamwitayeho, avuga ko hari ababyeyi bakunda kubyara babona umwana aje adashyitse cyangwa afite ibilo bike bagacika intege.
Ati “Baramubyara ugasanga bavuga bati ‘uyu si umwana’ ngo ‘ntashobora kuzabaho. Ariko turabigisha tukabumvisha ko azaba umwana kandi muzima.”
Ibi bishimangirwa na Dr. Pacifique Hagenimana na we wabaye hafi Twagiramariya. Avuga ko ubushobozi n’ubumenyi bwo kwita ku bana bavutse badashyitse bimaze gutera imbere ku buryo nta kibazo abana bakigira.
Ati “Mbere wasangaga koko umwana uvutse atageze igihe bamwinuba, bakavuga ko atazakura, hari n’abarwaraga ihahamuka cyangwa n’imiryango ikabanga, ariko ubu bararerwa bagakura bakavamo abantu bakomeye.”
Dr. Hagenimana anasaba abagabo n’imiryango kuba hafi y’ababyeyi babyaye abana badashyitse kuko bamara igihe kinini mu bitaro, banafite agahinda n’umuhangayiko. Basabwa kujya bababwira amagambo meza arema ikizere.
Ibitaro bya Kirinda bikunze kwakira ababyeyi benshi babyara abana batagejeje ku igihe cyangwa bafite ibilo bike cyane. Bakura nta kibazo kubera abaganga babisobanukiwe n’imashini n’ikoranabuhanga ryo kwita kubana bakivuka ryateye imbere.
2 Comments on “Karongi: Ukujije uruhinja rwavutse rudashyitse aragira inama ababyeyi”
-
-
Birashimishije rwose, Imana ihimbazwe kuko yakoresheje abaganga nuyu mubyeyi mukwita kubuzima bw’uyu mwana!!


text:
Kuwa mbere taliki 30 Nzeli 2019 ,Umuhanzi nyarwanda Innocent Muvunyi uba mu gihugu cya Zambia ari naho akorera umuziki wo kuramya no guhimbaza Imana,Yashyize ahagaraga indirimbo shya yise “Sample”
Iyi ndirimbo shya ya Innocent Muvunyi na Producer Pacento usanzwe azwi cyane mugutunganya indirimbo zabahanzi nyarwanda banyuranye.
Sample n’ijambo ry’icyongereza ,Tugenekereje mu kinyarwanda ni nk’ikintu runaka cy’ifatiro kifashishwa mu guhagarari ibindi byinshi bitagarajwe.
Muri iyindirimbo “SAMPLE”Umuhanzi Innocent Muyunyi yashakaga kugaragaza ko kugirango Imana ikore ikeneye ko nawe ugiramo uruhare.
Insipiration yavuye ku kiganiro umukozi w’Imana Patient arikumwe na JAYPOLLY, Danny vumbi, na Bruce Melody aho batangaga urugero rw’ukuntu Yesu yahagije abantu ibihumbi bitanu, Icyo gihe yazaniwe Sample y’imigati 5 na amafi 2 …….
Icyo kiganiro Bakomeza bavuga umurongo dusanga muri Bibiliya rivuga riti:’’abafite bazongererwa naho udafite yamburwe nicyo yari afite ‘’
Nubwo wabonaga bishimye baganira batebya, Aho rero niho Bruce melody yaje kubaza ati ‘’Ese ufite iki ngo Imana ihereho?”(ati Sample yawe n’iyihe ngo Imana ikongerere?)
Aho rero niho Innocent Muvunyi ahera avuga ko Indirimbo yashakaga kuvuga ko mu bihe byo guhangayika cyagwa mu gihe tubona hari ibyo tudafite dukeneye kubanza kwishakamo Sample (Sample hano buri wese yumve ko Sample ari ukwizera )
Mu mugambo agize iyi ndirimbo Innocent ahamya ko (Sample ayifite ) ati Kwizera Ndagufite .
N’indirimbo iri mundimi eshatu Ikinyarwanda,Icyongereza ndetse n’iki Bemba (ururimi rukoreshwa muri Zambia)
Indirimbo nayishyize mundimi eshatu kugirango abantu baba hano bakunda umuziki wanjye nabo bumve ubutumwa nashakaga kuvuga `
Iyi ibaye indirimbo ya kane “HE IS, NTACYO NZATINYA,NGWINO, NA SAMPLE yagiye hanze mukanya”
Umwaka utaha ndatega nya concert hano mu Rwanda ari naho nifuza kuzamurikira umuzingo wa mbere wanjye ndimo nkora.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Umuraperi witwa Chance yahamagariye Itorero guhangana n’ivanguramoko no gusumbanisha abantu bishingiye ku ruhu.
Umuhanzi wegukanye igihembo cya Grammy yatanze ikibazo kuri Twitter, yerekana ko indangagaciro zimwe z’Abanyamerika zirwanya Ubutumwa Bwiza.
Chance agira ati nzi neza ko ngiye kubona ibisubizo by’abatizera ariko ndashaka kubaza abayoboke banjye b’Abakristo: “Kuki tutakwigisha mu buryo bweruye ku miyoborere y’abazungu n’ivanguramoko ku cyumweru?”
Chance akomeza agira ati: “Kuki tutahuza ukuri kwa Amerika n’indangagaciro zayo uburyo zinyuranye n’ubutumwa bwiza?”
Uyu munyamerika wo muri Leta ya Chicago yakomeje avuga ko abantu bose bagomba kungana mu mubiri wa Kristo.
Chance yakomeje agira ati: none se si inshingano z’Itorero gusenya no gutsinda ubuyobozi bubi bw’abazungu bwo gusumbanisha abantu? Akomeza agira ati: none se uburinganire si bwo shingiro ryo gushinga umubiri wa Kristo?
Chance ni Umukristo kandi yagiye asangiza imirongo ya Bibiliya itandukanye kuva imyigaragambyo yo kurwanya ivanguramoko ku isi yose yatangira, nyuma y’urupfu rwa George Floyd.
Iyi nkuru dukesha “Christian today” ivuga ko umuhanzi Chance aherutse gusangiza abayoboke be bo kuri Twitter bagera kuri miliyoni 8.3, umurongo wo muri Yesaya 1:17 ugira uti: “Wige gukora ibyiza; ushakishe ubutabera, urengere abarengana, ufate impamvu y’impfubyi; wite ku kibazo cy’umupfakazi.”
Ku wa kabiri tariki 16 Kamena 2020 nabwo yasangije abantu umurongo wa Yesaya 61:1, ugira uti: “Umwuka w’Uwiteka Nyagasani uri kuri njye, kuko Uwiteka yansize amavuta kugira ngo mbwire abakene ubutumwa bwiza. Yanyohereje guhambira imitima imenetse, gutangaza umudendezo ku banyagano no kurekurwa mu mwijima ku mfungwa.”
Ibyo umuraperi Chance yavuze bibaye mu gihe ubushakashatsi bushya bwakozwe na Barna bwagaragaje ko abapasitori benshi b’Abanyamerika bashyigikiye imyigaragambyo yo kurwanya ivanguramoko, mu gihe 94% bavuze ko ari inshingano z’Amatorero kwamagana ku mugaragaro ivanguramoko.


text:
Pastor Paddy Blessed Musoke ni umwanditsi w’igitabo “My Work My ministry” yavutse mu 1968 ni umunyarwanda. Arubatse afite umufasha n’abana batanu. Yakoze umurimo w’Imana mu itorero rya Rwanda for Jesus. Nyuma yaje kujya i Burundi ashinga itorero Trinity Tabernacle Church. Muri 2015 nibwo yagarutse gukorera mu Rwanda.
Mu mwaka wa 2010, Paddy Blessed Musoke nibwo yagize igitekerezo cyo gukangurira abakristo b’abakozi kugirango babe ingirakamaro mu gukemura ibibazo abantu bahura nabyo ndetse no kugira umumaro mu bwami bw’Imana. Muri icyo gihe yari amaze kubona ko nta bitabo bya gikristo bihari bivuga ku ntego y’umurimo.
Pastor Paddy Blessed Musoke akora imirimo itandukanye harimo ibyerekeranye n’ubwubatsi ( civil engineering) ,yigisha ijambo ry’Imana. Si ibi gusa akora, Musoke ni umwanditsi w’ibitabo: Laws of Healthy Relationship With God, Vessels, Kingdom Prosperty (ntikirajya ku mugaragaro) ndetse n’ikindi yise:Work, My Ministry akaba ari cyo agiye kumurika.
Kuri iki cyumweru tariki 13 ukwakira 2019, Pastor Paddy Blessed Musoke arashyira ku mugararagaro igitabo yanditse kitwa “MyWork,My Ministry” uyu muhango uzabera muri Kigali Serena Hotel saa kumi z’umugoroba. Muri iki gikorwa Hazabaho umwanya wo kubaza no gusubiza ibibazo byose yerekeranye n’igitabo.
Muri uyu muhango wo kumurika igitabo, hatumiwemo: abakristo b’abakozi,abayobozi n’abakozi baturutse mu bigo bya Leta, ibyikorera, imiryango idaharanira inyungu (NGOs), n’abayobozi b’abakristo.
Intego y’iki gitabo ni uguhuza abakristo b’abakozi baba abakorera Leta, abikorera, abakoresha, imiryango idaharanira inyungu (NGOs) hagamijwe kubategura no kubigisha kugirango babe ingirakamaro mu gukemura ibibazo by’ikiremwa muntu, igihugu ndetse babe ingirakamaro mu bwami bw’Imana.
Nyuma yo gushyira hanze iki gitabo “My Work, My Ministry” hitezwe impinduka zikomeye kumuryango mugari nyarwanda binyuze mu butumwa bugikubiyemo buvuga ku bantu babaye intangarugero mu bikorwa bifitiye benshi akamaro urugero: Yosefu, Daniel, Nehemiya babaye mu bihugu by’amahanga mu by’ukuri ntibari abatambyi cyangwa abahanuzi ariko bose bari abakozi kandi bagiriye umumaro ibihugu bari barimo bituma bagira icyubahiro kandi bakoranye n’Imana neza.
Ni muri urwo rwego umukristo wese azasobanukirwa neza agaciro k’umurimo akamenya ko agomba gukoesha imbaraga ze n’ubwenge bwe bwose hagamijwe kugira umumaro mu gukemura ibibazo by’ikiremwamuntu, kugirira igihugu akamaro ndetse n’ijuru rikamubonamo umuntu w’ingirakamaro.
Vestine agakiza.org


text:
YASUWE 38
Igihe Mary Waithera cyangwa James Karanja bavukaga mu mwaka w’ 1991, abaganga bataye umutwe, bagira ubwoba bwo kugira icyo babwira nyina.
Yavukanye ibitsina bibiri, igitsina cy ‘umugore n’igitsina cy’umugabo byose biri hamwe. Nyina ahora yibaza impamvu umwana we yavutse ameze gutyo.
Amaze kuvuka, Mary yamaze igihe cy’ibyumweru 3 mu bitaro barimo kugerageza gushaka igisubizo cy’icyo bamufasha ariko ntacyo babonye.
Iyo yabaye intangiriro y’urugendo rurerure rwa Mary Waithera cyangwa James Karanja agerageza kwisobanukirwa. Ababyeyi be bafashe icyemezo cyo kumurera nk’umukobwa.
Navukanye ibyago
Mary Waithera canke James Karanja ati: “Navutse mfite ibyago nk’uko nabibwiwe n’abambaga hafi. Nta n’umwe washoboye kumenya icyo ndi.
Ababyeyi banjye bamaze kumenya ko nari mfite ingorane, Data yafashe icyemezo, cyo kundera nk’umukobwa. Hagati aho, ubumuga bwanjye bwatumye ababyeyi banjye bahukana.
Data yaradutaye, avuga ko mu muryango wabo nta muntu wigeze avuka ameze nkanjye, ababuza no kunterura kuko babonaga ko ndi umuvumo mu muryango. Ibyo byatumye nitwa izina ryo kwa nyogokuru ubyara Mama.
Ababyeyi banjye bamaze kwahukana, Mama yarahungabanye agira n’ibibazo by’ubuzima igihe yari arimo kundera wenyine.
Igihe cyose najyaga kuvoma amazi mu mu gishanga, nkayatwara ku rutugu, mu gihe abandi bakobwa bobo bayatwaraga ku mugongo.
Yarandeze nkura nk’umukobwa. Yanteguraga kuzavamo umugore mwiza.”
Karanja yibuka ko ari we “mukobwa” wenyine yagendesha ikigurudumu muri karitsiye yose.
Ku ishuri bashakaga ko nerekana ibikoresho byifashishwa n’abakobwa igihe bagiye mu mihango
Karanja ati: “Nyogokuru ubyara Mama yavugaga ko kugira ngo umukobwa ajye mu kwezi byasabaga ko yaragenyerewe” (ni umugenzo abanyakenya bakorera abakobwa).
Amaze kujya mu mashuri yisumbuye ku ishuri rikuru rya Kikambala, yibuka ko habaye ikintu kidasanzwe.
Ati: “Bashakaga ko mbereka ibikoresho byifashishwa umukobwa yagiye mu mihango.
Umwarimu yavuze ko bataribunyakire kuri iryo shuli nterekanye utwo dukoresho. Abarimu bakomeje kunyita umuhungu.
Amaze kugera mu mwaka wa cyenda, yatangiye kubona umubiri uhinduka, ageze mu myaka yo gukura (ubugimbi cyangwa ubwangavu).
Ibitugu biraguka n’ijwi rirahinduka. Yakomeje kubyuka akajya yoga mu ijoro riniha mbere y’uko abandi banyeshuri babyuka kugira ngo ntibamubone.
Abakobwa batangira kumukunda, bamwandikira n’utubaruwa tutari duke n’ubwo ariwe wari uhagarariye ishuri ryabo mu kigo.
Abarimu bamaze kubona ayo mabaruwa, baramwirukanye bamushinja ko arimo gukwirakwiza ingeso z’ abahuje ibitsina (ubutinganyi). Ati: “Iyo yabaye intangiriro yo kwisobanukirwa”.
Yagiye kwa muganga kugira ngo abaganga bamupime maze amenye icyo yaricyo.
Hashize igihe, Karanja yaje kwemererwa gukora ikizamini cya leta kandi agira amanota meza yamuhaye uburenganzira bwo kujya muri kaminuza nk’uko yabitangarije daly nation.
Byaramushimishije kuko yibazaga ko ingorane cyangwa se impungenge yari afite zigiye kurangira ubwo agiye muri kaminuza, ariko byabaye kwibeshya kuko siko byagenze.
Urugamba rwo kwimenyekanisha
Ku ishuri muri kaminuza ya Nairobi, yangiwe kwinjira incuro nyinshi n’abanyezamu bamusaba gusobanura impamvu afite izina ry’abagore, Mary Waithera, kandi agaragara nk’umugabo.
Kimwe n’abarimu ba kaminuza iyo bageraga mu ishuri igihe cy’ibizamini, bahoraga bashaka kumenya impamvu afite izina ry’abagore kandi n’ibimuranga bikerekana ko ari umukobwa mu gihe we yagaragaraga nk’umugabo.
Ni kenshi yagiye yirukanwa cyangwa bakamubuza gukora ibyo bizamini.
Kubera izo ngorane, Karanja yashatse kwiyahura incuro 3 zose. Avuga ko ukunenwa ariko kwamutumye ashaka gukora ibyo.
Hagati aho, Karanja yashatse ko amenyekana nk’umuntu ufite ibitsina byombi, ikiranga umugore n’ikiranga umugabo.
Kenya nicyo gihugu cya mbere muri Afrika cyakoze ibarura hagamijwe kumenya abantu bafite ibitsina 2 cyangwa se aba bitwa abanyabibiri.
Mu gihugu cya Kenya, abantu bagera ku 700.000 nibo bazwi ko bafite ibitsina byompi.
Hagati aho, leta ntiremeza iyo mibare bivugwa ko ariyo yagaragaye mu ibarura.
Umudepite Milly Odhiambo avuga ati: “Abantu b’ibitsina byompi ntibaboneka mu gihugu. Amategeko ntabemera”.
Milly avuga ko kubona amategeko adasanzwe abemera byatuma abo bantu nta burenganzira na bumwe bagira mu gihu.
Leta ya Kenya kimwe n’ahandi ku isi isanzwe yandika abantu ko ari igitsina Gabo cyangwa igitsina Gore gusa.
Kenya nicyo gihugu cya mbere muri Afrika cyemeje abantu bafite ibitsina byompi muri mu ibarura ry’uyu mwaka wa 2019.
Abana bavuka bafite ibitsina byompi bafatwa ko ari umuvumo ku muryango, bigatuma akenshi iyo bavuze batya bicwa mu bihugu bitari bicye bya Afrika.


text:
Berabose yavukiye mu Rwanda akurira mu Bubiligi, ariko yabaye mu bihugu birimo Espagne, Leta Zunze Ubumwe z’Amerika na Ghana. Ibi bihugu byose yabayemo yahuye n’ivangura rishingiye ku ruhu no ku gitsina aho wasangaga bamubona nk’umuntu udafite icyo ashoboye.
Ibi byamuteye umujinya mwiza ahitamo kwerekana ibyo ashoboye abinyujije mu guhanga imideli. Yashinze inzu y’imideli ayitirira izina rye Berabose ikaba igamije gukora imyambaro ibereye buri wese kandi ituma yumva akomeye nta wamushyira hasi.
Mu kiganiro IGIHE yagiranye na Berabose, yavuze ko ivangura yakorewe ryamuhaye imbaraga zo kugira icyo yakora cyerekana imbaraga ze.
Yagize ati « Nakuriye mu bihugu by’Uburengerazuba bw’Isi, nahuye n’ivangura rihagije rishingiye ku ruhu no ku gitsina. Sosiyete nari ndimo ntabwo yigeze impa imbaraga, ibi byatumye nshaka uburyo nakwigaragaza nkiha n’imbaraga. Nabigezeho rero binyuze mu mideli. »
« Nashatse uko najya nambara bituma numva meze neza kandi nifitiye icyizere muri sosiyete. Maze kubibona nashatse kubyagura kugira ngo bigere no ku bandi bumve bashyigikiwe. »
Muri ‘Berabose’ umuntu ushaka kwambikwa na bo ajya aho bakorera, agahura n’abadozi ndetse n’ushinzwe ibihangano, bakaganira ubundi bakamukorera umwambaro umukwiriye yumva anyuzwe na wo.
Berabose yavuze ko yizera ko ibihangano byose bifitanye isano na sosiyete abantu babamo, ibi ari byo bituma ushaka kwambikwa na we babanza kuganira kugira ngo amukorere umwambaro umubereye.
Yagize ati « Ushaka gukorana natwe asaba gahunda akaza tukaganira, akatubwira ibyo akunda n’ibimubera; ibyo bituma menya umukiliya wanjye neza. Iyo birangiye tugendera kuri ya makuru yaduhaye tukamukorera imyambaro imubereye kandi izatuma yumva afite imbaraga muri sosiyete.”
Berabase asanzwe azobereye mu bijyanye n’inozamubano n’itumanaho ariko akaba yarakuze akunda imideli ndetse no guhanga udushya, ubu bumenyi bwose abuhuriza hamwe agakora imyambaro ituma buri wese yumva hari icyo ashoboye.
Uyu mukobwa ubu yiyemeje gukorera imideli ye mu gihugu cye cy’u Rwanda, ushaka ibyo akora wamusanga aho akorera i Gikondo cyangwa ku mbuga nkoranyambaga nka Berabose design, ukaba wanahamagara kuri 0780 558 965.


text:
Uyu mubyeyi ntituri bugaruke ku myirondoro ye, gusa yahamije ko mu kibikira hakorerwamo ubutinganyi kandi yabyiboneye n'amaso ye ubwo yari we ati; "Bibaho narabyibonye n'amaso yanjye ibyo mvuga ntabwo ari ibintu nagiye numvana umuntu. Njye ni byo niboneye n'amaso yanjye, gusa wenda nshobora guhishira uwo nabibonye ho kwanga kumuteza Isi!".
Yashimangiye ko yabyibonye n'amaso ye
Yongeye kubishimangira ati: "Narabyiboneye mbibona, umuntu naryamye ku gitanda, ndyamye ku cyo hejuru nawe aryamye ku cyo hasi afite ibikoresho byose yarabyiteguye abikora mbireba kandi yari umuyobozi. Yari umuyobozi wanjye kandi nawe arabizi kuko n'uyu munsi arankurikira, iyo duciye inyuma aranyandikira tukaganira nkamubirwa nti ibi uzabivemo".
Uyu mubyeyi yavuze ko hari benshi babiretse yagiye yigisha mbese abagira inama ati "Ndashima Imana ko kuva natangira kuvuga ubutumwa hari ababikoraga babiretse n'ubwo harimo abatabyumva ariko abatabyumva ni abakirisitu kuko bahishwe byinshi bazi ko bitabaho". Agaruka ku cyatumye ava mu kibikira yagize ati: "Kubivamo si uko nasambanye. Hari n'abagiye bavuga ngo wenda mvuga ubutinganyi bwo mubihaye Imana nkabagutinze. Ntawantinze ariko narabibonye".
Yakomeja gira ati: "Kandi namwe muba mwandika komanteri mwigiza nkana murabizi hari n'amakuru n'abagenda babivuga ni ukuvaga rero ibyo byose n'ibigenda bikorwa hari uburyo ugera mu kintu, icyo wagiye ugiye gushaka ntube aricyo ubona uko wigishwa ijambo ry'Imana ntabe ariko urihabwa".
Yakomeja abisobanura neza ati: "Ni nyota nari mfite yo gusenga ndebye nsanga uburyo basengamo imbere birutwa n'uko nabaho ndi umukirisitu Gatolike, ndi umukirisitu wo ku Cyumweru usanzwe". Yongeyeho ko hariya bagira inshingano nyinshi zitabemerera gusenga ibi rero bikaba byaratumye afata umwanzuro wo kuva mu kibikira ubu akaba ari umu pantekote.
Mu gipantekote yagiyemo yari amaze imyaka itanu ari umukirisitu. Yongeye gushimangira ko atavuye mu kibikira atagiye gushaka umugabo nk'uko wenda hari abashobora kubitekereza. Yabajijwe uko yakira kuba yarigeze kuba umubikira ubu akaba yitwa mama w'abana, asobanura byinshi ashimangira ko anyuzwe no kuba yaravuye mu kibikira ubu akaba yubatse afite n'abana b'abahungu batatu.
Yagize ati: "Imana ijya ihamagara, igahamagara kandi ikanatoranya ariko hari n'igihe umuntu agutoranya Imana itagutoranyije kuko gushaka ni isezerano Imana yatanze, yaravuze ngo mubyare mwororoke, kandi kubyara ukororoka ni uko habaho Adam na Eva. Imaze kurema Adam yaravuze ngo si byiza ko abaho wenyine".
Yakomeje avuga ko no mu iremwa ry'isi, Imana yashyizeho Adam na Eva nyuma hakazaho abana, ibi bikaba bifite igisobanuro gikomeye. Aha niho yahereye avuga ko kuba yavuga ko yubatse ndetse afite n'abana ari ishema kuri we. Ibi byose yabigarutseho mu kiganiro yagiranye na BigTown TV ikorera kuri Youtube.
Source : https://inyarwanda.com/inkuru/110270/kigali-uwahoze-ari-umubikira-yahishuye-ubutinganyi-bukorwerwamo-yiboneye-anatangaza-icyatu-110270.html


text: Muraho neza, uyu munsi tubazaniye inkuru y’imyenda isirimutse. Imyenda ni kimwe mu bintu iyo uyihisemo neza, ukamenya ikubera bituma ugaragara neza niyo waba utahenzwe. Ku bantu batajya bamenya ibintu bagomba kugura, cyangwa ugasanga ufite imyenda myinshi ariko itajyanye ukuntu iyi video irakwigisha imyenda y’ibanze. Uwo waba uriwe wese, iyi myenda iyo uyifite mu kabati iragufasha, igihinduka ni style yawo bitewe nibyo ukunda ndetse nibyo ubona bikubera. Niba rero ushaka kumenya nimba mu kabati kawe ufitemo iyi myenda cyangwa gusobanukirwa iyo…


text:
Ngwino tuganire ku ruhare rw’umugabo mu kubaka umuryango uzira amakimbirane
Yanditswe na: Ubwanditsi
2019-03-12 07:57:32
Umuryango w’ivugabutumwa Seek and Save Humanity Ministries (SSHM) wateguriye abagabo amahugurwa yihariye afite insanganyamatsiko igira iti: “Ni uruhe ruhare rw’umugabo mu kubaka umuryango uzira amakimbirane?”
Uyu muryango usanzwe utegura amahuriro, ibiterane n’amahugurwa y’ibyiciro bitandukanye hibandwa cyane cyane ku bubatse ingo (abagabo n’abagore mu bihe bitandukanye), urubyiruko, abana b’abashumba ndetse n’ibikorwa by’isanamitima.
Aya mahugurwa azaba tariki ya 16 Werurwe 2019, atumiwemo abagabo babarizwa mu matorero atandukanye, ndetse n’abadasanzwe bafite aho basengera. Buri wese mu batumiwe afite umuryango, bityo insanganyamatsiko y’umunsi ntiheza, kugira ngo buri wese agire uruhare mu kubaka umuryango we bwite, bityo n’umuryango nyarwanda uzaba wubakitse rwose.
Nk’uko bitangazwa na Pastor Desire Habyarimana uyobora SSHM, impamvu nyamukuru yo guhugura abubatse ingo ni uko umuryango uramutse wubatse neza, imibare y’urubyiruko rukoresha ibiyobyabwenge yagabanuka, imibare y’ingo zisenyuka ikagabanuka ndetse n’ibibazo byugarije umuryango bikabonerwa umuti.
Pastor Desire akomeza yemeza ko ibi bibazo byose bikwiriye gushakirwa umuti binyuze mu matorero kuko umubare munini w’Abanyarwanda bafite amadini n’amatorero babarizwamo, bityo uyu ukaba umuyoboro mwiza wo gukemuriramo ibibazo nk’ibi byugarije benshi. Pastor Desire unavuga ko SSHM itegamiye ku idini runaka yagize ati: “Buri wese mu bayoboye amadini n’amatorero abigizemo uruhare, byazana impinduka nziza, ibibazo bikagabanuka.”
Aya mahugurwa azabera kuri Solace Ministries ku Kacyiru (inyuma ya Hotel Umubano) ku wa gatandatu tariki ya 16 Werurwe 2019, saa tatu, kandi kwinjira ni ubuntu.
Abazigisha muri aya mahugurwa ni impuguke mu gukemura amakimbirane cyane cyane yo mu miryango, harimo nka Pastor Senga Emmanuel ubarizwa muri Eglise Vivante ku Kimihurura n’abandi.


text:
Amapantaro y’amakoboyi acikaguritse azwi nka “Déchiré†yambarwa n’abantu batandukanye mu Rwanda, nyamara abenshi batanazi inkomoko yayo n’impamvu aba acikaguritse.
Urubyiruko n’ibyamamare bitandukanye mu Rwanda n’ahandi ku isi, ni bo baharaye kwambara ayo mapantaro usanga acitse ku mavi, ku bibero, ku mirundi n’ahandi. Aza mu mabara atandukanye arimo ubururu, umukara n’umweru.
Umuririmbyi w’Umunyarwanda, Christopher, agira ati “Bigezweho kwambara imyenda icitse kandi burya ndi uw’ubu! Utabyumva nyine yaba ari uko atari uw’ubu…ntabwo nzi ahantu byavuye ariko ntabwo bisa nabi! Bisa neza ku buryo nanjye byanteye kwifuza kubyambara.â€
Ubusanzwe ayo mapantaro acikaguritse yatangiye kugaragara mu myaka ya 1970. Icyo gihe amakoboyi yambarwaga n’abantu bakora imirimo y’ingufu, mu bihugu nka Leta Zunze Ubumwe z’Amerika.
Kubera kuyambara kenshi n’ubukene bwo kubura amafaranga yo kugura ayandi, byatumaga ba nyirayo bakomeza kuyambara kugeza igihe abacikiyeho.
Ibitangazamakuru nka GQ na Vogue byanditse ko muri iyo myaka, muri Amerika, imyambaro yatangaga ubutumwa bitewe n’uyambaye. Ni iyo mpamvu ngo hari abifashishije kwambara amapantaro acitse bagaragaza ibyiyumviro byabo kuri politiki n’iyobokama.
Hagaragaye amatsinda y’abantu cyane cyane ay’urubyiruko yambaraga amakoboyi aciye ku mavi n’ahandi. Ni bo ubwabo ngo bayiciraga, bigumura ku matwara yari ari mu gihugu icyo gihe.
Muri iyo myaka kandi, ngo abaririmbyi b’ibyamamare mu njyana yari igezweho yitwa Rock and Roll na bo batangiye kwambara “Déchiréâ€.
Kubera uburyo ibyo byamamara byari bikunzwe, ngo abakora ibijyanye n’imideli n’imyambarire ni bwo batangiye gukora amapantalo y’amakoboyi acikaguritse kuko babonaga akunzwe.
Uko imyaka yashiraga ni na ko ayo mapantalo yakwirakwiraga henshi. Ibyamamare ndetse n’urubyiruko rutangira kuyagura ku isoko, abenshi mu bayambara bashaka kwigana ibyamamare bakunda.
Amakoboyi ya “Déchiré†yakomeje kwigarurira imitima ya benshi ku buryo ngo nko mu myaka ya 2010, yafashwe nk’ikimenyetso cyo kwambara neza. Maze inganda zikomeza kuyakora, asakara henshi ku isi.


text:
Abenshi mubanyamerika bashyigikiye bikomeye ubwisanzure n’uburenganzira bw’amadini nubwo bigaragara ko bamwe bacyifitemo ivangura.
Inkuru dukesha urubuga rwa Christian post yavuze ko biturutse kuri raporo yahawe na [Becket Fund for Religious Freedom] , umuryango udaharanira inyungu uteza imbere inyungu za rubanda bashyizeho isomo rishya rikubiyemo amategeko arengera ubwisanzure, kwishyira ukizana kw’imyemerere itandukanye y’amadini
Amakuru mashya yagaragajwe nishyirwaho ry’umuryango Becket udaharanira inyungu kandi ushyira imbere ubwisanzure bw’imyemerere y’amadini atandukanye imbonerahamwe igaragaza ubwisanzure bw’iyobokamana muri America, igenzura ryakorewe kubanyamerika rigaragaza ko uko byahoze byahindutse aho benshi mu Banyamerica bashyigikiye imyemerere ya buri wese mu kazi aho akora cyangwa mu buzima bwa buri munsi niyo yarwanywa cyangwa ntibashyigikirwe
Mu makuru yagaragajwe nuyu muryango mu bushakashatsi bwabo bw’ambere bugaragaza ko gushyigikira ubwisanzure bw’iyobokamana byahagaritse intambara zishingiye ku muco. Nyuma y’imyaka yakozwemo ubukangurambaga bwo gushyigikira ubwisanzure bw’amadini hakoreshejwe uburyo butandukanye nk’ibiganirompaka.
Aho ababishyigikiraga nabatarabishyigikiraga banganaga 50 kuri 50 ariko ubu imbonerahamwe ya makuru dukesha itanganzo ry’umuryango Becket yatangarije urubuga rwa Christian post, igaragaza ko ubu abashyigikiye ubwisanzure bwamadini ari 67%.
Mu itangazo ryabo bahaye Christian post ryagiraga riti:’’ushingiye ku bipimo twabonye uburyo rubanda bashyigikiye ubwisanzure bw’amadini busaga 70% mu bintu byose,byagaragaye ko isomo ryo gushyigikira ubwisanzure bw’amadini rimaze gufata umwanya waryo nkaho ariyo ngingo y’ingenzi mu ndangagaciro z’umuco wa Amerika.
Bakomeza bagaragaza ko kubyigisha kandi byagaragaraje uruhare leta yagize mu kubegera no kubafasha mu gushyiraho umwanya wo kwigisha umuco wimyemerere,imyizerere n’imigenzereze y’amadini.
Imbonerahamwe y’ubwisanzure bw’amadini ikubiyemo amakuru yakusanyijwe mu mwaka 2019 ni uko abantu bagera 1000 ari abantu bakuru.byagaragaye ko ari igikorwa gishyigikiwe na rubanda .Imbaga nyamwinshi harimo ni bibazo 21 nabyo byiyongera mu mbonerahamwe bizajya bibazwa buri mwaka kandi bikabazwa mu mwimerere wabyo.
Bavuze kandi ko harimo nanone n’ibindi bibazo byinyongera bitabazwe mu mbonerahamwe iyariyo yose y’ibipimo byabo kandi bizajya bihinduka umwaka ku mwaka hashingiwe ku bikorwa bazajya baba bafite,gukundwa na rubanda no gushyigikirwa bizaba buri mwaka hagati mu kwacyenda no hagati mu kwacumi.
Ayo masomo kandi yagaragaje ko nubwo ayandi masomo yashyize ahagaragara ibimenyetso byo kwiyongera kwirondabwoko nihezwa mu muco w’Abanyamerika mu gihe ryaje kwemera no gufasha imyizerere nimigirire irihasi nkiyabasikh, n’abahamya ba yehova na bandi 80% byabasubije mu isomo basobanuraga gushigikira iryo somo muri rusange,abagera kuri 74% batera inkunga aho ibikorwa bikorerwa
Niyo imigenzereze yiryo dini yaba irwanywa na bandi bantu badafite iyo myemerere 63% bashyigikiye ukwishyira no kwizana kwiyo myizerere nimigenzereze mu buzima bwa buri munsi harimo naho bakorera .Bakomeje bagaragaza ko muri ibi bisubizo kandi bibanda no kureba imyaka y’abantu bagiye basubiza kugira ngo barebe uko abakiri bato babifata ndetse n’abakuru uko babifata byagaragaye rero ko abakiri bato babishyigikiye kurusha abantu bakuru ibyo bigatuma bagaragaza umusaruro wibipimo byabo.
Mu nyandiko yahawe Chritian post, [Mark Rienzi],umuyobozi wa Becket yavuze ko yizeye ko imbonerahamwe ikubiyemo amakuru yimikorere yubwo bukangurambaga ko izaba igikoresho cy’agaciro cyumvikanisha uko abanyamerika bumva ubwisanzure bw’amadini mu myaka iri imbere
Mugusoza yavuze ko Becket imaze imyaka isaga 25 ikora ibikorwa byayo byo guharanira ubwisanzure bw’amadini,ihagararira abantu bose n’imyizerere yabo ndetse ntibabangamire na politiki ,yagize ati:’’turi kugaragaza ikindi gikoresho cyumvikanisha ubwisanzure bwacu bwibanze imbonerahamwe ifite amakuru yose yubwisanzure bw’amadini izaba isoko nziza yamakuru kubatari bumva neza ubwisanzure bw’amadini.


text:
Gisagara, akarere k’amateka ya kiriziya ya mbere yubatswe mu Rwanda
Yanditswe na Rutayisire Emile
Ubuyobozi bw’Akarere ka Gisagara buvuga ko Kiriziya Gatorika y’i Save, yubatse mu Murenge wa Save, ifite uruhare rukomeye mu gukurura ba mukerarugendo kubera ko ari yo yubatswe bwa mbere mu Rwanda.
Umuyobozi w’Akarere ka Gisagara Rutaburingoga Jerome avuga ko Kiriziya Gatorika yashinzwe bwa mbere mu Rwanda iri i Save, iherereye mu birometero bigera ku 10 uvuye mu mujyi wa Butare werekeza i Kigali, ikaba yarashinzwe ku itariki 8 Gashyantare 1900, iyoborwa bwa mbere na Padiri Brard abaturage b’i Save bitaga «Terebura».
Rutaburingoga agira ati “Ku itariki ya 2 Gashyantare 1900 ni bwo Abamisiyoneri ba mbere Mgr Hirth ari kumwe na Padiri Brard na Barthélemy ndetse na Furere Anselme bageze mu Rwanda. Icyo gihe bakiriwe na Mpamarugamba, ni umuhungu w’igikomangoma akaba umuhungu wa Yuhi IV Musinga, wari wambaye nk’umwami”.
Akomeza avuga ko kwakirwa na Mpamarugamba mu mwanya w’umwami, byatewe n’uko ari ko abapfumu bari babiraguye banga ko umwami yakwiyereka abo banyamahanga bashoboraga kumutera umwaku. Aba bamisiyoneri bahawe uruhushya rwo kwihitiramo aho batura mu majyepfo y’igihugu nk’uko bari babyifuje, n’uko bahitamo agasozi ka Save.
Umwami yabohereje i Save kubera ko habaga abagabo b’ibihararumbu bagiraga amahane azi ko bazabirukana. Ni ahantu hari harahindutse iciro ry’imigani, aho bagiraga bati “Urarushya nka Save, cyangwa wananiranye nka Save”. Nabo bahisemo Save kubera ko bari baramenye ko Abanyarwanda ari indwanyi nibabahinduka bazahite bigendera banyuze mu Majyepho bambuke i Burundi.
Rutaburingoga kandi avuga ahantu habumbatiye amateka y’u Rwanda bita “Mutwicarabami twa Nyaruteja” ahantu hahuriye abami babiri, uw’u Rwanda, Mutara I Semugeshi n’umwami w’i Burundi, Mutaga Nyamubi bagirana amasezerano yo kudaterana.
Ba mukerarugendo kandi bashobora gusura umugezi w’akanyaru bakareba aho u Rwanda rugabanira n’Igihugu cy’u Burundi ndetse bakagera ku musozi wa Makwaza, ahantu umwami yiciye Umuhinza witwaga Nyaruzi rwa Haramanga. Ndetse n’umusozi wa Mayaga ugeraho ukareba amayaga yose.
Kamari Anaclet atuye i Save, avuga ko ajya abona abazungu baza i Save bagafotora Kiriziya Gatorika yaho agira ati “Mbona ba mukerarugendo b’abazungu baza bagafotora Kiriziya ya Save ariko Abanyarwanda mbona ni mbarwa.”
Akomeza avuga ko yigeze kubona Umunyarwanda afotora kiriziya y’i Save amubaza impamvu ayifotora amubwira ko bimutangaza kubona inzu ihagaze yubatswe mu mwaka wa 1900 kandi ko bimwibutsa byinshi mu bakurambere bagize uruhare mu kubaka iyo kiriziya.
Kamari yatangarije Imvaho Nshya ko na we yahise atekereza ubuzima ba Sekuru babagaho kuko bavuka muri Save n’uburyo babanaga n’abazungu n’uburyo babafataga.


text:
Umunsi umwe umugabo w’igikundiro yakundanye n'umukobwa mwiza cyane, byari ibihe byiza gusa urugendo bari bagiyemo ruteye ubwoba byasaga nk'igitangaza ku mugore kubona umugabo nk'uwo yahisemo kumuha urukundo rwe rwose. Umugabo yamufashije mu buryo bwose.
Inkuru y'urukundo rwabo yatangiye
gutya: Umugabo
yakundaga kujya kure cyane y'urugo rwe ahantu hose yabaga ashaka kujya
yatwaraga isakoshi ku rutugu rw’iburyo, akambara ingofero akagendera ku ifarashi,
ni uko rimwe ahura n’umukobwa w'amaso y’umweru, imisatsi yirabura kandi ari
umuhanga mu kumva, nuko umukobwa asaba umusore ko yamujyana kure cyane aho isi
iberekeza.
Iki gihe
umukobwa yari akeneye ahantu ho azajya asakuza cyane mu gihe ababaye kuko yari azi
ko nta muntu umwitayeho, isi yamutereranye yari afite agahinda kenshi n’ibikomere
ku mutima, yari umukobwa ubabaje.
Kuva yavuka
yakundaga guhura n’abantu bamubabaza, abantu batizerwa yari ari mu nguni y'uruziga
rwa wenyine aho nta muryango yagiraga wo kwizera, kuba umunyacyubahiro kwari gucye
cyane, yaburiye ibyishimo ku musozi w'agahinda, afite umutima ukomeretse
yari akeneye kwitabwaho kugira ngo abashe kugera ku ntego.
Uratekereza
ko yabonye inzira muri iy’isi y'umwijima? Yahoraga ijoro arira kuko yatekerezaga
ko nta muntu n'umwe umwumva kandi byari ukuri. Yaryamaga kare kandi akabyuka
kare, yari afite ibitekerezo byinshi nk'uwarohamye, yari akwiye kuryama mu nzozi.
Uyu mukobwa yari yarabuze icyizere mu rugendo
rwe ariyo mpamvu uyu mugabo yahisemo kumujyana ahantu hafunze aho nta yindi
njyana azajya yumva uretse amajwi meza y’inyoni kuko yari umukobwa ubabaye. Nuko
amujyana kuba aho.
Batungwaga n’ubworozi nuko nyuma y'igihe
umugabo yamujyanye gutura mu mujyi kuko yari amaze kwishima bivuye ku rumuri
rw’urukundo umugabo yari yaramuhaye. Batangira kumenyana n’abantu bagasurana,
umukobwa arongera arishima nuko hashize igihe umugabo ajya mu rugendo na none
nk'uko yari asanzwe abikora kandi yari kuzamarayo igihe kinini ni uko umukobwa
agira irungu ryinshi cyane.
Nta muntu
waherukaga no kumusura nuko igihe kimwe hanyura umugenzi yihitira areba
agahinda k'umukobwa amubaza impamvu, umukobwa aramubwira, maze amubaza aho
umugabo yerekeje, umukobwa asanga niyo nzira ari kujyamo, maze yemerera umukobwa
ko agiye kumwandikira igisigo akazagishyira umugabo we nuko umukobwa atangira
kumubwira uko yiyumvaga.
Yatangiye
agira ati:
"NGWINO
GUSURA UMUKOBWA"
Ngwino
gusura umukobwa kuko ahora aririra munsi y'umusego, yambwiye ko amaze igihe afite
inzozi mbi cyane aho akurota akubona wurira umusozi kandi ntazi ibyakubayeho.
Ari kwibaza
impamvu udataha n'uko ukeneye ahantu hatuje wicaye unywa icyayi, usoma ibitabo
wumva indirimbo za kera! Wenda ntafite byose wifuza, gusa yambwiye ibyo afite
azagufata akujyane ku musozi muremure maze murebe uko amazi amanuka maze mwumve
amajwi meza avuye mu nyoni mwajyaga mwumva cyangwa urashaka ko mujya mukabyiniro
kubyina indirimbo zo mu njyana za kera?.
Ahora areba ku baturanyi uko bishimye
n'abashyitsi babasura ibyo byose bikamutera ishyari kandi agukumbuye. Abashyitsi
ni umugisha niyo mpamvu aba ashaka gusurwa nawe.
Twandikaga iyi baruwa mu gice cy'ijoro twumva umuyaga uturuka
iburasirazuba. Tukwifurije kuzaryoherwa no gusoma iyi baruwa wenda umunsi umwe
uzegera inyenyeri kandi icyo gihe uzumva bitoroshye gutegereza igihe ukwezi
kuzarasira kuko uzaba wibutse uburyo agukumbuyemo.
Ni ukuri gira
utahe urabizi nta nshuti nyinshi agira, ni umukobwa w'agahinda, ni umukobwa
wasigajwe inyuma utagendana n'ibigezweho. Urabizi ntazi kujya mu kabyiniro,
ntiyajya no gusangira na bagenzi be rero gira utahe kuko ari wowe byishimo bye.
Sinasoza iyi baruwa ntamugushimiye ni umukobwa
ugira urukundo, ukunda kubona buri umwe yishimye, ni umunyembaraga agira umutima
mwiza urahirwa wowe umufite kuko wahawe umugisha mugihura.
Nuko
wa mugenzi akomeza urugendo rwe, aho yari yerekeje, umukobwa nawe mwiza kandi
wuje urukundo, ajya gushaka wa mugabo nuko amusanga mu ishyamba rinini aho yari
yicaye areba aho izuba rirasira yitegereza ibyiza bitatse isi maze aramwegera
aramusuhuza nuko atangira kumutekerereza nawe urugendo rwe ati:
”Nari ndi mu rugendo nuko nca iwawe mbona
umugore mwiza wuje urugwiro arangaburira ndaryama nuko ambwira iby'urukundo
rwanyu niko kumva agahinda afite twandika iyi baruwa none akira ni iyawe niyo
mpamvu naje kukureba “.
Maze umugabo
afata ibaruwa ye atangira gusoma, ageze hagati atangira kurira kuko yari
yumvishe uburyo ki umugore we yishwe n'irungu. Hari mu gihe cy'umwijima aho
hari inyenyeri zitagira ukwezi koko byagenze nk'uko mu ibaruwa byanditse
yashatse gutaha gusa ntibyakunda kuko yari atarasoza ibyamujyanye. Wakwibaza yabaga agiye mu rugendo rwa kure gushaka
iki?
Umusore yakundaga kumenya ibyihishe, ibyo
abantu batakitaho yaratekerezaga agakora, uko niko yari ateye, rero yabaga ashaka
kumenya imibereho y'abantu batuye kure y'iwabo, umuco wabo, ibyo babitse
by'umurage kandi yahavaga atahuye n'ibindi batari bazi. Ikindi yakundaga
kuzenguruka amashyamba ashaka ibimera bitabonekaga iwabo ndetse n'inyamaswa
atabaga azi kuko yakundaga kuvurisha imiti ya gakondo.
Yarangwaga
no kugira abandi inama, guhanga udushya, kuvumbura n’urukundo. Nuko kubera ko
atarashoboye guhita ataha yategereje igihe cy'ukwezi ko kurasa gusa muri urwo
rugendo rwe ntiyahiriwe cyane kuko yahuye n'imbogamizi z'umuco w'abari batuye
aho. Hashize igihe arataha asanga umukobwa wari umaze igihe yibanira n’irungu.
Barahoberanye baraganira biratinda nuko bafata umwanzuro wo gushaka ifarashi ya
kabiri kugira ngo bajye bajyana aho umwe azajya ajya.
Umwanditsi: MUKANDEKEZI Assoumini - InyaRwanda.com


text:
“Ni Nyampinga” turizihiza imyaka itanu tumaze dutangiye. Muri iki gihe k’imyaka itanu, mwambajije ibibazo byinshi bitandukanye. Nange nabasubije ibindi byinshi. None rero, nagira ngo dufate akanya turebe mu byo twaganiriye byose, hanyuma turebere hamwe ibintu by’ingenzi dukwiriye kuzirikana cyane no kwitaho, nyuma y’imyaka itanu.
- Ubu ngubu ushobora kuba waratangiye kubona ibimenyetso biranga ubwangavu. Ushobora no kuba waratangiye kujya mu mihango. Niba utarayibona kandi, zirikana ko imihango ishobora kuzira igihe ishakiye. Ni yo mpamvu ugomba guhora witeguye icyo uzifashisha umunsi wabonye imihango bwa mbere, kugira ngo utazatungurwa ukabura uko ubigenza. Aha ndavuga kugendana agatambaro gasukuye wageneye kuzajya ukoresha nutangira kubona imihango, cyangwa se ukaba waraguze “sanitary pad”, ari yo ya mapamba agurwa, umuntu akoresha inshuro imwe agahita ayata ahabugenewe.
- Nka “Ni Nyampinga”, ugomba kuzirikana ko kujya mu mihango ari ibisanzwe. Kandi ko buri “Ni Nyampinga” bimubaho iyo nta kindi kibazo cyabayeho. Akaba ari yo mpamvu ba “Ni Nyampinga” mugomba gushyigikirana mu bihe nk’ibyo. Niba hari “Ni Nyampinga” imihango itunguye atitwaje icyo kwifashisha, uwagendanye “Sanitary pad” cyangwa se rya pamba ryabugenewe rigurwa, rigakoreshwa inshuro imwe gusa, yamuha akifashisha, kugira ngo atiyanduza. Zirikana ko niba ufite udutambaro wageneye gukoresha mu mihango ufura, ukongera ukadukoresha, utwo ngutwo ni wowe wenyine udukoresha gusa. Nta wudutiza undi, kimwe n’uko nta wutiza undi umwenda w’imbere (ikariso), kubera ko wakwanduzanya indwara n’uwo mwatizanya mutanabizi.
- Zirikana ko ugomba kwiyitaho, ugakaraba buri munsi umubiri wose, ukisiga amavuta ubasha kubona, kandi ukambara imyenda ifuze buri munsi. Ibuka ko umwenda w’imbere uwanika ku zuba. Kandi uzirikane ko mu myanya y’ibanga uhoga ukoresheje amazi asukuye gusa, nta sabune, kuko isabune yangiza ubwirinzi bwaho, bityo ukaba waharwaragurika. Niba waratangiye kujya mu mihango, zirikana ko uba ugomba guhindura icyo wakoresheje ngo utiyanduza, kenshi ku munsi, nibura buri nyuma y’amasaha atatu, kugira ngo utagira impumuro mbi. Ibuka guta ahabugenewe ibyo wakoresheje bikoreshwa rimwe, “sanitary pad”, cyangwa se niba ari udutambaro dufurwa ukazongera kudukoresha, udufure neza n’amazi akonje hamwe n’isabune, hanyuma utwanike ku zuba, kuko bituma udukoko twasigaramo, cyangwa utwazanwa n’ubukonje twashoboraga kugutera indwara, dupfa.
- Muri iki gihe uri mu bwangavu, waba waratangiye kujya ujya mu mihango cyangwa se waba utarayijyamo, zirikana ko udakwiriye gukora imibonano mpuzabitsina idakingiye, kuko ishobora gutuma usama inda utateganyije, cyangwa se igatuma wandura indwara zandurira mu mibonano mpuzabitsina idakingiye, zirimo na Sida. Ibuka kandi ko hari ubundi buryo wakoresha kugira ngo wirinde. Ubwo twavuzeho burimo kwibuka gukoresha agakingirizo kuko kakurinda indwara hamwe no gutwara inda; cyangwa se kuba wakoresha ikinini k’ejo (morning after pill), cya kinini ufata mu gihe kihuse, hatararenga amasaha 72 ukoze imibonano mpuzabitsina idakingiye, cyo kikakurinda gutwara inda utateganyije gusa. Hari kandi n’ubundi buryo bwo kuboneza urubyaro ushobora gukoresha, ubwo na bwo kwa muganga babugusobanurira.
- Zirikana ko nta muntu ukwiriye kukugira inama yo gukora imibonano mpuzabitsina. Iki ni ikemezo wowe ukwiriye kwifatira. Ntihazagire ukubwira ko nukora imibonano ukira indwara runaka, cyangwa ngo akubeshye ko nukora imibonano mpuzabitsina hari ikindi bizakumarira. Oya. Ni wowe wenyine ukwiriye kwitekerezaho, ukazirikana ko imibonano mpuzabitsina atari iyo gukinishwa, ko ari iyo kubahwa, maze ugafata ikemezo k’igihe wumva uzayikorera bwa mbere. Icyo gihe wakumva kigeze, ukibuka gutekereza icyo wakora kugira ngo mu gukora imibonano udakuramo izindi ngaruka zitari nziza, zirimo indwara nka Sida cyangwa se inda utateganyije. Ikindi kandi, nuhitamo gutegereza, ukazayikora ari uko warushinze, cyangwa se ukazayikora kera, gutegereza nta ndwara bitera. Niba ari yo mahitamo yawe rwose ntuzagire ubwoba, kandi ni byiza cyane.


text:
Mu ntangiriro za buri mwaka uko umwaka utashye usanga benshi mu banyarwanda bavuga ko amafaranga yabuze, bamwe bati ubukene bwo mu kwa mbere butumereye nabi. Ariko se mu by’ukuri amafaranga aba yagabanutse ?
Turi mu ntangiriro z’ukwezi kwa 2, Inyarwanda .com
twaganiriye n’abantu batandukanye batubwira impamvu benshi muri bo babona ukwezi kwa mbere nta mafaranga
akubamo.
Umumotari witwa Ngayaberura yagize ati “Mu kwa mbere nta mafaranga aba
aboneka abantu batega moto nta mafaranga baba bafite
bagatega batanga macye, bigatuma mu kazi kacu baguhenda bikarangira
natwe muri uku kwezi tuyabuze”
Umucuruzi Ndayisenga Oreste ukorera Nyabugogo yagize ati “mu
kwa mbere abakiriya baragabanuka cyane ku buryo ushobora kwiriza umunsi nta mukiriya uje ,n’abaje bakikopesha.”
Umubyeyi Mukangemanyi Madalina we yadutangarije ko
impamvu abona amafaranga amubana macye mu
kwa mbere ari uko mu minsi mikuru aba yarishimanye n’umuryango n’inshuti ,amafaranga
akaba macye mu gihe abana basubira ku ishuri basaba mafaranga y’ishuri.
Ese hagati y’aba bose
ninde ufite ukuri ,impuguke mu bukungu zo zibivuga ho iki ?
Teddy Kaberuka impuguke mu bukungu
Teddy kaberuka impuguke
mu bukungu Aganira na Inyarwanda.com yagize ati “impamvu amafaranga abura mu kwezi kwa mbere
irumvikana. Abantu baba barakoresheje amafaranga menshi m'Ukuboza kubera
iminsi mikuru , no mu minsi y’ikiruhuko, n’abana
baba bari gutangira ishuri. Ibi byose bigatwara amafaranga menshi ku buryo mu
kwa mbere abantu baba nta mafaranga bafite. Bigatuma rero abacuruzi bahita
babona ko nta bakiliya”
Muri rusange uko amezi agenda azamuka abantu benshi ntibakomeza
gutaka ubukene ku kigero kimwe.


text:
ESE URASHAKA KUBYIBUHA ? DORE ICYO WAKORA !
Muri iki gihe,abantu benshi bahangayikishijwe n’umubyibuho ukabije,ni mu gihe, kuko kugira ibiro birenze urugero bikurura ibyago byinshi byo kurwara diyabete, umuvuduko ukabije w’amaraso ndetse (...)Read more
Biratangaje ! Dore uko watakaza ibiro 5 mu cyumweru !ukoresheje “Japanese Morning Banana Diet”
Muri iki gihe abantu benshi bugarijwe n’umubyibuho ukabije,aho umuntu usanga afite ibiro by’umurengera,nyamara kandi umubyibuho ukabije ni isoko y’uburwayi butandukanye nk’uburwayi (...)Read more
Nubwo wajyaga ubyanga,burya ngo bifite akamaro gakomeye ku buzima bwawe !
Muri iki gihe abantu benshi bakoresha ingendo mu modoka zitwara abagenzi muri rusange (Public transportation Buses),ni benshi usanga babyinubira cyane,nyamara nubwo bimeze gutyo,hari akamaro (...)Read more


text:
Iki giterane cy’iminsi itatu cyateguwe nyuma y’iminsi mike iri torero rikomorewe rigafungurirwa urusengero rw’i Nyamirambo rwari rwashyizweho ingufuri mu gihe cyashize.
Bishop Harerimana Jean Bosco yatangarije IGIHE ko iki giterane cyahawe intego yo kubohora abarushye mu buryo bw’umubiri n’ubw’umwuka no gukangurira abantu kugana inzira y’agakiza.
Uyu mukozi w’Imana uri gukoreshwa ibitangaza byo gukiza uburwayi bwananiranye no gushyira iherezo ku bibazo by’ingutu, yishimira ko hari ababona ugukomera kwayo binyuze mu bitangaza bitarondoreka.
Yagize ati “Burya iyo uri umushumba w’itorero ukabona Imana irakorera abakirisitu ibitangaza bitandukanye ndetse hakanaboneka abantu bakira Yesu nk’Umwami n’Umukiza birakunezeza kandi bikakwereka ko uhagaze neza mu muhamagaro.”
Uyu mushumba yagaragaje igishobora gutuma umuntu asenga cyane agategereza isezerano ariko ntirisohore.
Yagize ati “Yesu yaravuze ngo nitumwizera tuzakoreshwa nk’ibyo yakoraga ndetse tunabirenze. Impamvu abantu badasubizwa byashoboka ko babigiramo uruhare bakabura kwizera no gukiranukira Imana ugasanga bitumye bahora basenga ariko badasubizwa.”
Iki giterane giteganyijwe kubera i Nyamirambo mu Miduha kuva ku wa 29 Kamena kugeza ku wa 1 Nyakanga 2018. Cyatumiwemo korali zirimo Holy Nation yo mu Itorero rya Zeraphath Holy Church. Biteganyijwe ko kizajya gitangira saa Cyenda z’umugoroba kugera saa kumi n’ebyiri.
Itorero rya Zeraphath Holy Church rifite icyicaro gikuru mu Karere ka Rubavu, rimaze kumenyekana kubera ibitangaza biriberamo mu masengesho ahakorerwa.


text:
Mu duce tunyuranye tw'u Rwanda hari kugwa imvura idasanzwe yagiza byinshi. Iyi mvura yasambuye ubugirakabiri ibyumba by'amashuri ya Ngarama Primary School ADEPR aherereye mu karere ka Gatsibo mu ntara y'Uburasirazuba.
Amashuri abanza ya Ngarama PS ADEPR aherereye mu kagari ka Ngarama mu murenge wa Ngarama mu karere ka Gatsibo yasambuwe n'imvura yaguye tariki 16 Mata 2019. Amakuru ahari avuga ko yasambuwe n'imvura yaguye ari nyinshi byongeye ikaba yari ivanze n'umuyaga mwinshi. Ni ubugirakabiri aya mashuri asambuwe n'imvura dore ko hari ubundi yigeze gusambuka.
Umuyobozi w'ishuri ribanza rya Ngarama PS ADEPR Pastor Nkulikiyimana Justin yadutangarije ko aya mashuri yasambuwe n'imvura ivanze n'umuyaga ku wa Kabiri w'iki cyumweru turimo. Yagize ati: 'Ni byo yasambuwe n'imvura yaguye ku wa kabiri, yari irimo umuyaga mwinshi.' Pastor Justin yatangarije Inyarwanda.com ko atari ubwa mbere aya mashuri asambuwe n'imvura.
Kuba abanyeshuri bari hafi gufungura, twagize amatsiko y'ingamba zihari kugira ngo batazigira ahantu hadasakaye, nuko Pastor Justin adutangariza ko babaye batarabona isakaro, bazasaba ADEPR Ngarama ikabatiza urusengero akaba ari rwo abana bigiramo. Icyakora yongeyeho ko bamaze kubimenyesha ubuyobozi bw'Umurenge wa Ngarama ndetse ngo na Gitifu w'Umurenge wa Ngarama yaje kubasura abemerera ubufasha, bityo bakaba bakibutegereje.
NGAMIJE Ally Hassan Umuyobozi Ushinzwe Ishami ry'Uburezi mu karere ka Gatsibo yabwiye Inyarwanda.com ko ikibazo cy'ishuri rya Ngarama PS ADEPR ryasambuwe n'imvura bakimenyeshejwe ndetse bakaba barimo kugikoraho mu buryo bwihuse ku buryo abanyeshuri bazafungura ku wa Mbere tariki 22 Mata 2019 hari icyakozwe kugira ngo batazabura aho bigira.
Amashuri ya Ngarama PS ADEPR amaze gusamburwa n'imvura ubugirakabiri


text:
Inkongi y’umuriro yatwitse inzu y’ubucuruzi, irashya n’ibicuruzwa byarimo byose birakongoka, Polisi y’u Rwanda ikaba ari yo yazimije uwo muriro.
Iyi nzu iherereye mu Kagari ka Kidakama, Umurenge wa Gahunga mu Karere ka Burera, ikaba iy’uwitwa Bigirimana, yafashwe n’inkongi y’umuriro mu masaha y’ijoro ryo kuri uyu wa Gatanu tariki 17 Nzeri 2021.
Uwitwa Ndagijimana yavuganye na Kigali updates aherereye ahabereye iyo nkongi, yagize ati: “Twagiye kubona tubona iyo nzu irimo gushya, ibicuruzwa byose byarimo birimo gukongoka. Hacururizwagamo ibintu byinshi bitandukanye. Kubera ukuntu uwo muriro wari ufite ubukana, abakorera hafi y’iyo nzu yashyaga, byabaye ngombwa ko na bo basohora ibicuruzwa byabo kuko bari bafite ubwoba bw’uko na byo bifatwa n’inkongi y’umuriro”.
Yongeye ati “Urebye umuriro wari uteye ubwoba. Wazambaguje ibintu byinshi byari muri iyo nzu. Kugeza ubu ntituramenya icyaba cyateye iyo mpanuka”.
Iyo nzu ngo yacururizwagamo ibicuruzwa bigizwe n’ibiribwa ndetse n’ibindi bikoresho bitandukanye, ku buryo abatuye muri iyo santere n’abayigenderera bahahahiraga ku bwinshi.
Polisi y’u Rwanda ni yo yitabajwe mu kuzimya iyo nkongi y’umuriro ikoresheje imodoka yabugenewe ya kizimyamoto. Amakuru aturuka mu bari aho iyo nkongi yabereye, avuga ko ku bw’amahirwe nta muntu yahitanye.


text:
UMUNARA W’UMURINZI WO KWIGWA Kamena 2013
Iyi gazeti izatuma turushaho kwishimira imico ya Yehova tudakunda gutekerezaho cyane, itari ya yindi y’ingenzi.
INKURU IVUGA IBYABAYE MU MIBEREHO
Kumvira Yehova byampesheje imigisha myinshi
Soma inkuru ivuga ibyabaye mu mibereho ya Elisa Piccioli. Yakomeje kurangwa n’icyizere nubwo yahuye n’ibibazo byinshi, akigomwa byinshi kandi agatakaza byinshi.
Jya wishimira imico ya Yehova mu buryo bwuzuye
Kuba umuntu wishyikirwaho kandi utarobanura ku butoni bisobanura iki? Gusuzuma urugero Yehova Imana yaduhaye bizadufasha kugaragaza iyo mico.
Jya wishimira umuco wa Yehova wo kugira ubuntu no gushyira mu gaciro
Yehova aduha urugero ruhebuje mu birebana no kugira ubuntu no gushyira mu gaciro. Gusuzuma urugero atanga bizadufasha kugaragaza iyo mico.
Jya wishimira umuco wa Yehova w’ubudahemuka n’uwo kubabarira
Ubudahemuka no kubabarira ni imico ihebuje iranga incuti nyakuri. Kwigana Yehova bizatuma tugira iyo mico y’ingenzi cyane.
Ibibazo by’abasomyi
“Abana b’Imana y’ukuri” n’“imyuka yari mu nzu y’imbohe” bavugwa muri Bibiliya ni ba nde?
Jya wemera kugororwa n’igihano Yehova aguhaye
Yehova, “Umubumbyi wacu,” yagiye agorora abantu ndetse n’amahanga. Ni iki ibyo bishobora kutwigisha, kandi se yatugorora ate muri iki gihe?
Basaza, ese muzahumuriza “ubugingo bunaniwe”?
Abasaza b’Abakristo bitegura bate mbere yo gusura abavandimwe na bashiki bacu mu rwego rwo kuragira umukumbi? Abasaza bashobora gutera inkunga umuntu unaniwe cyangwa wacitse intege bamuha “impano yo mu buryo bw’umwuka.”
Ese uribuka?
Mbese waba warishimiye gusoma amagazeti y’Umunara w’Umurinzi aherutse gusohoka? Ngaho reba niba hari ibyo ucyibuka.


text:
Rimwe na rimwe usanga mu muryango hari igihe umugore utwite umuntu abura uko amwitaho, bitewe nuko atabishaka ahubwo yabuze uburyo yamwitaho kugira ngo abashe kumererwa neza mu mutima, ariko hari ibyo umugore wawe atwite akarushaho kumererwa neza.
Murinde icyamuhungabanya
Imiterere y’umwana utaravuka akenshi ishingira ku miterere ya nyina umutwite, ukwiriye kwirinda kunaniza cyangwa kugora umugore wawe mu gihe atwite, shaka uburyo yajya aseka kenshi gashoboka, ahore yishimye kandi ujye uhora wizeye neza ko umugore wawe ari kure y’ibimuhungabanya byose.
Jya umubwira ko ari mwiza
Inda atwite iba yahinduye umubiri we cyane, umubiri we ugaragaza impinduka nyinshi kandi akaba munini mu gihe gito. nk’umugabo we rero gerageza umufashe kumva ko ari mwiza, mwereke ko impinduka zabaye ku mubiri we zamugize mwiza kurushaho, jya ushimagiza ubwiza bwe, jya umukoraho umushimashima ku buryo yiyumvamo amarangamutima y’urukundo, jya utega amatwi ibyo yifuza kandi umwumve cyane, jya utuma yiyumva ko ari uw’agaciro, kandi umwereke ko ari we wenyine ukunda.
Jya wiyumvamo ibyuyumviro bye
Mu gihe ubona ari gukora ibintu bidasobanutse, arakazwa n’ubusa, cyangwa asa naho aBoldjagaraye ugereranyije n’uko yari asanzwe, jya ugerageza kumutega amatwi. Abagore benshi iyo batwite bagira imisemburo ikabije, ibyo akenera byose ni uko umwitaho, jya umuguyaguya umubwira amagambo meza yuzuye urukundo, jya umusekera, umusome, umuhobere kandi umukorakoraho agubwe neza kuko atwite umwana wawe.
Jya umugaburira
Umugore utwite akenera kurya kenshi, jya umushakira ibyo akunda kandi umenye niba yahaze, iyo umugaburira uba ugaburiye umwana wawe, bityo rero jya ushaka uko yakwishimira ibyo ari kurya.
Jya ukunda kumwandikira ubutumwa bugufi, kandi umwandikire amagambo y’urukundo, jya umutereta nubwo ari umugore wawe kandi umwereke ko umwitayeho mu rukondo kuko umugore mwiza avamo umubyeyi mwiza.
Jya uba umwizerwa
Abagabo benshi iyo babonye abagore babo batwite bakunda kubatererana bakumva ko bataba bakibikoza, wibura ubwenge ngo ute umugore w’ibihe byose ngo ushidukire abo mu marana agahe gato. Impano ya mbere irenze izindi umugore yakwishimira mu gihe atwite ni ukumwerekako yakugirira ikizere kandi ko atari wenyine
Refe:cratedwithlove.com


text:
Uyu ni umunsi wo “Gusomana”, inzobere zivuga ko kubikora ari ingenzi mu buzima
Buri mwaka tariki ya 06 Nyakanga, ni umunsi abantu ku Isi yose bizihiza umunsi mpuzamahanga wo “Gusomana”. Inzobere zivuga ko iki ari igikorwa cy’ingenzi mu buzima. Hari uburyo butandukanye bikorwamo, ariko byose bishingiye ku rukundo kandi bigakiza umujagararo( Stress).
Ni umunsi wizihijwe bwa mbere mu Bwongereza ahagana mu myaka ya 1960 uza gukwirakwira mu bindi bihugu mu myaka ya 2000. Mu myaka ishize, Andrea Demirjian inzobere mu gusomana akaba n’umwanditsi w’igitabo “Kissing: Everything You Ever Wanted to Know About One of Life’s Sweetest Pleasures” yabwiye BBC dukesha iyi nkuru ko uyu munsi ari ingenzi mu buzima.
Madamu Demirjian wo muri Bahamas yavuze ko abawushyizeho babonye ko “gusomana ari ikintu cyiza cyo gukora, no kugira ngo abantu bumve icyo gusomana bivuze“.
Demirjian avuga ko amoko yo gusomana ari;
- Gusoma umuntu ku itama umuramutsa
- Gusoma umuntu ku munwa ukojejeho akanya gato
- Gusoma umuntu ku kiganza umuramutsa umwishimiye
- Gusomana byimbitse mugahuza indimi bigatinda
Ni iki gituma gusomana biba byiza?
Andrea Demirjian yavuze ko uko umuntu yitwaye mbere yabyo ari ingenzi, hamwe n’utumenyetso dutoya umuntu yakoresha umubiri we mbere yabyo. Ati:” Ariko kuba ufite umwuka mwiza ni ibintu by’ingenzi cyane, icyo gituma abantu babiri basomana bagira ibihe byiza”.
Avuga ko gusomana byagiye bihinduka uko ibihe byagiye bisimburana, bikava ku gusomana ku kiganza abantu baramukanya, bikagera aho bigeze ubu.
Gusomana bimaze iki?
Inzobere mu buzima zivuga ko gusoma umukunzi wawe umunota umwe bituma utwika ibinure bingana na calories 26, zivuga kandi ko hari ubushakashatsi bwerekanye ko gusomana birinda umujagararo (stress) bigatera ubuzima bwiza.
Demirjian ati: “Gusoma umwana uri umubyeyi we, gusoma inshuti yawe…ni ikintu gituma umuntu yumva ameze neza, umuntu yumva akunzwe, yumva yitaweho, yumva adasanzwe.
“Niba rero ikintu cyoroshye nko gusoma umuntu bituma yumva ameze neza kandi nta kiguzi na kimwe bisaba, ndavuga nti ‘tanga ku rukundo mu gusomana’”.
Ushobora gusoma umuntu wese?
Demirjian ati:” Yego, nta muntu wanga gusomwa, nta muntu wanga gukundwa, wasoma umuntu wese ariko ugashyiramo icyubahiro. Ntabwo wasimbukira umuntu witambukira wese ngo umusome, ushobora no kumutera ubwoba”.
Kuri uyu munsi wo gusomana nawe ntutangwe, gusa ukore ibyo ushoboye bibereye mwembi cyangwa uwo ushaka gusoma. Niba ushaka no guca umuhigo, wamenya ko abafite uwanditswe na Guiness World of Records ari Ekkachai Tiranarat na Laksana Tiranarat bo muri Thailand, mu 2013 bamaze 58h35’58” basomana byimbitse badakuraho!!.
Photo/brightside
Munyaneza Theogene / intyoza.com


text:
Indagu za Magayane na Mama Domitila
from Democracy_Human_Rights@yahoogroupes.fr
:(theorusi_Fabi" <rusincizatheo@yahoo.fr)
Hari umuvandimwe uherutse kungezaho igitekerezo cya Magayane,
akigereranya n;ubuhamya bwa Maman Domitilla, nsanga ari ngombwa ko nabigeza
kubasomyi ba DHR; Yatangiye agira ati:"muribuka ko Magayane;umugabo
wavukiye muri préfecture ya Ruhengeri;yavuze byinshyi ku mahano azabera mu
Rwanda, ntibyatinze byose byarabaye, twese tubibona,kandi abenshi
barabisuzuguraga ngo ntashyingiro bifite. Mu byo yavuze ,akaza no kubizira,
akabifungirwa muri Prison spéciale ya Ruhengeri, twafatamo ibyingenzi
bikurikira:
- Uguhunga kwa
Kanyarengwe Alexis wari numero DEUX du Pays
- Ugufungwa kwa Bwana
Lizinde Théoneste wari ushyinzwe iperereza rikuru ry,igihugu kimwe
n;ukurekurwa kwe nyuma yuko igiti kiri imbere yiyo Gereza cyumiye n;ihene
ikinjira muri iyo Gereza.
- Intambara ikomeye
izaba mu Rwanda, kandi hagapfa abantu benshi cyane, akihanangiriza abantu ko
mu guhunga Kigali, ko bazirinda kunyura amajyaruguru, kuko abazanyura iyo
nzira bose bazahura nibyago bikomeye cyane(mwiboneye
amakuba abo bantu bahuye nayo, cyane cyane bava muri Kigali, ndetse biza
kuba urudubi bageze i Goma, aho 100.000 isaga byajye kwicwa na Cholera,
ndetse muri 1996, baza kwicirwa mu ma kambi nk,uwica ibimonyo)aha service
zimwe zemeza ko hapfiriye hafi 1000.OOO Z,abaturage b,inzira-karengane,
abandi bakaza kugwa mu mashyamba.
- Magayane yivugiye ko ubutegetsi
bw,umugore nibugera mu bushorishori ,Habyarimana ake kazaba kageze,
ntibyatinze, Mme Agatha yabaye Premier Ministre, ibyakurikiyeho
mwarabibonye.
- Magayane arongera ati:Habyarimana
azicwa n,inyamaswa y,ihembe rimwe(aha
yivugiraga "Missille")ariko abantu ntibashatse kubyumva.
Yongeyemo ati Urwanda ruzategekwa n,umuntu uturutse hanze,kandi akazategeka
igihe kingana n;umwero w;amasaka(aha yashakaga kuvuga imyaka itandatu
Bizimungu yategetse)
- Arongera ati:Kigali
izasigara ituwe na mbarwa, kandi umuntu ajye kurahura i Kantarange, Urwanda
rutuwe n,ibihunyira; ndakeka ko ibi byose mwabyiboneye.
Maman Domitilla:
Maman Domitilla nawe, ukomoka i Murenge ho muri Zaire mu buhamya bwe, akimara
gupfa akajyanwa mu ijuru, akaza kuzuka, akagaruka nyuma y,iminsi 4, yazanye
ubutumwa bugaragara, kandi bwo kwitonderwa. Mu gice cya nyuma mu buhamya bwe
aragira ati:
- Ibi mvuga nibyo nabwiwe ndi mu ijuru, nasabwe
kutagira icyo nongeraho; nicyo nkuramo,kandi ko ngomba kubibwira abantu
bose, bagahinduka inzira zikigendwa.
- Aho avuga ngo"anti-christ"ni
umwe mu bategetsi Urwanda rufite,ukomeye cyane; utavuguruzwa ,bita Afandi
Pc; nkurikije uko uyu mugabo twaganiriye yabinsobanuriye. Yemeza ko
Anti-christ ari umuntu tubana. Inyamaswa iri ku gise avuga, ikanatera
imbabazi ni ugutabariza abana b;abanyarwanda, aho bababwira ko bafite intsyo
zizatsya amasaka bejeje, kandi ko azaborohereza guhunga, bakwanga
akabamenesha cg se akabatoneka.
- Avuga ko anti-Christ ahabwa ububashya n;abantu
bari kuri iyi si(aha yansobanuriye ko ari COMMUNAUTE INTRANTIONALE
imutera inkunga, cyane cyane igihe yafashye bamwe ikabazirika amaboko,
abandi ikabaha ibirwanishyo;abandi ni nka ba Museveni bamushyigikiye kimwe
nabo bise ibyitso bamukorera, ariko ingaruka zabo bose ntizatinze
kugaragara)
- Aravuga ko iyo nzoka isa namwe mwese,ikaba ifite
amayeri menshyi(guhimbira inzira-karengane amakosa batigeze bakora,
kandi amahanga yose akabyemera;akanakingira ikibaba abagizi ba nabi ngo
batazajya kuburanishwa muri TIPR)
- Aho avuga ngo "Langi tatu": -Umweru:
Uwo muntu azababeshya ngo azanye amahoro;ahagritse ubwicanyi,itsembatsemba
n;itsembabwoko;ibintu byiza byinshyi(amazu=kubohoza)bose bamuyoboke,kandi
anafashye benshyi,bati dore uwo twari dutegereje! -Umutuku:
Niyo yazana amahoro ate, azaba yaramennye amaraso y,inzirakarengane
nyinshyi, zitagira kirengera;kandi azakomeza kumena andi menshi y,abera(nawe
se murebe amaraso y,abatutsi bari mu Rwanda bitwa ngo impamvu batapfuye ni
uko bakoranaga n,interahamwe;amaraso y,aba Perezida 2 BOSE hamwe n,abafashya
babo,inzirakarengane za Byumba;
Kigali;Nyakinama(grotte);Nyamutera-Gitarama;Kibeho-Kinigi;Giciye n;ahandi;
ntavuze imirambo yanamye mu mashyamba ya Zaire(Tingi-tingi;Ubundu;Masisi;
KISANGANI_Mbandaka(wendji);mu makambi n,ahandi henshi
ntarondoye...);ukubitereho amaraso y,Intama z,Imana :Abasenyeri 4 BOSE;
abapadiri iryaguye; ababikira, abapasitoro n;izindi ntama z,Imana z,ubwoko
bwose; ariko ngo abazaniye amahoro! UMUKARA:
Ngo niyo yakora ibyiza ate abeshya,isi ikamuyoboka;ikamuramya; azaba mubi
kurusha abayobozi bose bamubanjirije(abategetsi bose baranze Urwanda)
- -Guhambwa kwiyo nyamaswa igicye
kimwe:Anti-CHRIST akora yihishe inyuma y;abantu kuko akiboshwe(aha yihishya
inyuma y;abitwa abategetsi b;abahutu nka Pasteur Bizimungu n;abandi bameze
nkawe, akikorera ibyo ashyatse, bikitirirwa bo, kimwe n;amahanga yamufashije
gusoza umugambi we wo kwanga amasezerano ya Arusha ku mugaragaro.KANDI WARI
UGAMIJE AMAHORO nyakuri. -Ntiyakora kumugaragaro:anariyo
mpamvu asenya amashyaka yose ashyira mu gaciro;agatera ubwoba za Eglises
zose anariko afunga abayobozi bayo, akanafunga akirukana za "ONG";
akanyereza bamwe mu bavugisha ukuri nk,abacamanza dont les Nkubito,
Cyiza;Alype n;amashirahamwe arengera ikiremwa-muntu yose agatotezwa; kugira
ngo adashira ahagaragara ibibi bikorwa n;ubutegetsi Ibyo byose ngo
bizakomeza kugeza igihe Yezu azamushirira ahagaragara, natikosora ngo ahe
abana b,Urwanda amahoro, kuko abababaye aribenshyi cyane, kandi uburakari
bw;Imana buri hafi kwigaragaza.
- Inyanja itukura: Azakora ibimuguye neza
ngo arambe ku ngoma; ariko amaherezo azatabwa mu muliro; ariyo nyanja yaka
umuliro ajye kuba hamwe n,umuhanuzi w;ikinyoma.
- Naho mu gitabo cya AMOSI;inzara avuga ,
si inzara y,ibiryo, si inzara y,ibinyobwa, ahubwo ni inyota n,inzara byo
kumenya ukuri ku byabaye mu Rwanda, bikajya ahagaragara, enquetes zigenga
zigakorwa, abateguye umugambi mubishya bakamenyekana, bakajya ku
karubanda;bagakanirwa urubakwiye; kuko Yezu ubwe yivugiye ngo
"ibiboshwe ku isi; no mu ijuru bizaba biboshywe"kandi ukuri kuri
hafi kugaragara. Nti mumbaze ngo hasigaye igihe kingana iki; kuko Imana
ifite ingenga-bihe yayo n;ukuntu iyibara. Icyo nzi ni uko ukuri
kuzamenyekana,kandi abanyarwanda bagakizwa, bakoroherana; bakababarirana;
ariko bazi neza amavu n;amavuko yibyateye amahano yabahekuye. Ngibyo
ibisobanuro nahawe n;inararibonye, kandi ushyishoza; akanashira mu kuri.
Igihe kirageze rero ngo abana b;Urwanda baruhuke imiborogo; bature kandi
batuze; ariko baze bibuka kubishyimira Imana yo yaboherereje ubwo butumwa
ibucishije ku bajya bayo. Imana ishimwe iteka ryose. Amen
BASOMYI MWESE DUHURIYE KULI IZI MBUGA:
NIFUJE KUBAGEZAHO IBYO NZI KU BUHANUZI BWA MAGAYANE, NKABA NSABA INKUNGA BAGENZI
BANJYE AHO BARI HOSE KUNYUNGANIRA KUKO MULI AMOSI 3:7 IMANA YARAVUZE NGO: NTA
KIZABA NTABANJE KUGIHISHULIRA ABAHANUZI.
MAGAYANE YARI UMUGABO UFITE IMPANO Y' UBUHANUZI, AKABA YARAKOMOKAGA MU KARERE
BITAGA UBUKONYA, KOMINI YA GATONDE, MU RUHENGERI. MBERE YUKO MVUGA IBYO
YAHANURIYE ABANDI, DORE IBYO YIHANURIYE UBWE:
Perefe Zigiranyirazo muramu wa Habyarimana
akimara kwumva ko nta kabuza abatutsi bari hanze bazafata urwanda, nyuma ariko
ngo bakazarwirukanwamo n' umuzungu warubahaye, Zigiranyirazo yatse insinzi,
Magayane ati kereka Habyarimana yeguye igihugu akagiha abanyenduga kuko nibo
bazi amacenga y' abatutsi, bityo mwebwe mukicara. Zigiranyirazo yavuze ko
bafunga Magayane, Magayane akigera mu buroko 1930 yabwiye uwamutekeraga ati: ku
wa kane nzapfa maze kurya imboga. Niko byagenze. kuko yahawe i mboga z' isogo
yakundaga jeudi yitaba imana. Yanabwiye n' uwo musoda wamutekeraga ko azagwa mu
maguru y' abagore, niko byabaye uwo musore yagiye gusambanya umugore w' undi
mugabo, ategerwa kw' irembo bamutsinda aho.
Ibyo yahanuriye abandi ni ibi: yabwiye ambasaderi Kagenza Alphonse muli nzeli
1972 ko Kayibanda uzengurutse urwanda rwose ngo aribuka isabukuru y' imyaka 10 y'ubwigenge
ko ariho asezera ku banyarwanda ko nta myaka itatu azamara ategeka, ko nategura
n' imva ye itazaboneka.
Yabwiye Kanyarengwe alexis ko azahunga akambuka Akagera, akagaruka arwana,
akazitwa umutegetsi wa nyirarureshywa, akabona ibibi n' ibyiza, nyuma agapfa
adahinnwe azize indara-mabuno.
Yavuze ko hari abazungu bagiye gufungirwa mu Ruhengeri, abandi b' abatasi
bazabakurikira bakagwa kuli Muhungwe byarabaye, abacanshuro bashatse gufata
Congo banyuze i Goma en 1978
surete ya Lizinde yari ikaze ibata muli yombi bafatirwa mu mahoteli ku Gisenyi,
bafungiwe mu Ruhengeri, nyuma yaho abandi bakoreye plan yo gufata Rwanda na
Congo byombi muli parc y' i birunga i Rwindi (congo),baje mu Rwanda n' ibyuma
kabuhariwe bifotora, indege ibagusha muli komini
Kanama(bugoyi- gisenyi) hafi ya Muhungwe.
Magayane yahamagariwe gukora animation bamamaza, banacengeza amatwara ya muvoma,
ati: uwabyiniye Nkubitoyimanzi Rudahigwa, na bwenge nyakuli Kayibanda,
ntiyabyinira muvoma izanywe n' abungura bazubika u Rwanda.
Bourgmestre Kabalira yahise amufungira mu kasho amuziza gupfobya MRND, akanatuka
prezida wayo ngo ni umwungura w' umushyushya. Nyuma y' icyumweru baramurekuye,
Magayane abwira Kabalira ati: kumfungira ubusa kwawe nawe uzafungirwa ahatava
izuba. Bwarakeye basanga Kabalira yarariye imisanzu ya MRND, yafungiwe muli
prison special mu ruhengeri.
Magayane yabwiye Theoneste Lizinde ati: ugiye kuzafunganwa n' abantu bambaye
utubuye tubengerana ku ntugu, mukazashyirwa aho wajyaga ufungira abandi.
Bwarakeye Lizinde avumbura imashini yakoraga amafranga, iyo mashini yari
ihuriweho na Majyambere n' ibindi bikomerezwa. Lizinde abigejeje i bukuru, bati
uyu muntu azabwira abanyamahanga akari i murore bati:
tumwohereze Zimbabwe, navayo tuti yateguraga coup d' etat, ahite afungwa.
Yabwiye Lizinde ati ikimenyetso cy' ifungwa ryawe n' umwana uzabyarwa na madame
Habyarimana ari ikimara. Byarabaye uwo mwana avukira mu bubiligi ari ikimara (baramuhishaga)
nta cyumweru cyahise Lizinde atabwa muli yombi. Magayane ati Lizinde nufungurwa
n' ingabo zizaturuka hanze, uzicarana nazo akanya gato, uzahunga, zizagutsinda
hanze.
Magayane yabwiye adjudant chef wayoboraga gereza ya Ruhengiri witwaga Sembagare
ati: uri igikenya ntuzisazira. Bwarakeye ajya iwabo i muramba-gisenyi, inkuba
itagira amazi iramwasa.
Magayane yabwiye undi muyobozi w' iyo gereza adjudat Cyarahani ati:uzicirwa muli
iyi prison, umwaga wawe uzashirira aha.
Yabwiye abanyururu bagenzi be ati: iyi myenda mubona y' umukara twambaye
izasimbuzwa ibara ribengerana( rose) yarongeye ati: ibohozwa ry' iyi prison
rizabanziriwa no kumwa kw' iki giti
cy' inganzamarumbu mubona imbere ya gereza, ati hano munzu ndani hazinjira ihene
izaherekeza abashyitsi. Bwarakeye igiti kiriyumisha, naho ubwo musenyeri
Nsengiyumva yasuraga gereza ya Ruhengeri,bibagiwe gukinga ihene irabinjirana,
nijoro bumva iramena amasafuriya irya ubugali
Magayane ati : ngicyo ikimenyetso mwatashye, mais abazahungira Rwabeya muzashira.
Abahungiye Rwabeya-musanze bahuye n' abacodo ba Mukamira baje kubohoza Ruhengeri,
babamenaho urusoro babita inyenzi
Kubera atahwemye kwikoma ingoma ya kinani, byateye ubwobo abayobozi ba gereza ya
Ruhengeri, bahitamo kumushyikiriza ibiro by' ipererza ngo yisobanure. Yasabye ko
Habyara n' ibyegera bye baza, maze ubuhanuzi bufatwa kuli za cassettes
buranandikwa. dore uko yavuze:
Wowe Habyarimana ndagukandagiye ugiye kugwa ku kibuga gikikijwe n' imfunzo
kandi nupfa Kigali
izuzuramo intumbi agahiryi. Ibimenyetso n' abazungu bazaza kugukanga nawe
uzashyira mu bitugu byawe mu bushorishori umugore w'umugambanyi, Inyamaswa y'
ihembe limwe izaba ibiyogoza mu rukiga na ndorwa, iyo nyamaswa izakwira urwanda
imena amaraso menshi, izaguhitana nta kabuza, keretse weguye.
Habyara ati shaka insinzi: Magayane ati ntayo, ati ubutegetsi bwawe buzafatwa
nabo bavantara, bazigera kino gihugu, nyuma bazakivanwamo nk' ubufindo. Magayane
ati: uzasimburwa
na Rusukumo ruzamara amezi atatu, hakurikireho Bihwahwa wo ku ruzi rw' iwanyu,
nyuma ye ngo hazategeka Rwabujindiri rurya ntiruhage; uwo Rwabujindiri
azajegezwa ihembe inshuro enye, ihirikwa rya Rwabujindiri rizagenda ritya:
Magayane ati: azaraswa umwambi w' igishirira na
bene-nyina ari mu Bugesera nyuma hazameneka andi maraso menshi, noneho rutuku
wamuhaye ubutegetsi ashyireho umusaza usheshe akanguhe uzaba ari inyuma y'
igihugu azane ihumure, acyure rukara rw' igisage ruzabyinirwa bigatinda.
Abantu bazaba baragiye ishyanga bose batahuke,
habeho umunezero n' uburumbuke n' amahoro ya nyayo.
Uko bizamera ingoma ya Rwabujindiri igeze mu
marembera: hazabaho isubiranamo ry' abiyicaje ku ntebe. Hazabaho inzara, agahili
n' agahinda, no kwiyahura. Hazabaho urwikekwe yewe n' umwana azatinya se na
nyina ; hazabaho amalira yuzuye intango ku bali mu bihome hazabaho ibisahira-nda
birya akaribwa n' akataribwa, bazakora ibishoboka byose ngo batsinsure rwara rw'
umugara rubundiye mu mashyamba, nyamara nabyutsa umugara igihuru kizabyara
igihunyira. Bazafatanya n' anyamahanga, nyuma bibe zero, ahubwo intambara
yongere itangire ikazahagarikwa na l' onu ya gatatu.
Magayane ati uwo rutuku uzaza agahagarara
hagati y'abazaba barwana, niwe uzatoranya umutegetsi.
Hazabaho inyoni z' uducurama zizarika mu biti
by'abo biyicaje ku ntebe. Hazabaho ibika ry' isake isura urwimo ikigera ku
mutambiko w' urusenge, hazabaho abandi bazahanura nkanjye bakabizira:
hazabaho ihene izabyara isekurume indwi zange konka.
Umwami w' ishyamba azaza kwiba.
Mwibuke ko Magayane yavuze ati: nimubona Kigali yuzuye amase atewe n'
imyigaragambyo y' inka. muzamenye ko kinani yahirimye, kuko amase azasimbuzwa
intumbi z' abantu. byarabaye mu kwa gatatu 1993, umugabo watswe igikingi yazanye
inka ze kuli rond-point Kigali. Inka zacunzwe n' aba Gd umugi wabaye umunuko
kubera amase. Nyuma intumbi zasimbuye amase.
Ikindi gikomeye yaravuze ati: Habyarimana nupfa, abantu bazahunga iki gihugu,
ati aliko abazahungira mu majyaruguru y' uburengera-zuba bazapfamo benshi. koko
abahungiye Goma, Mugunga, Kibumba, Katale, Kahindo basanze docteur ru....umututsi
ukomoka ku kibuye uba mu bihugu byo hanze yakwije amarozi muli nord kivu,
bayasigaga ku gisheke, irindazi, umuneke, ikijumba,ikigeli, bashyize no mu
bigage, inzagwa,n' amasigara, imbaga yarahatikiye ngo ni kolera daaa!
Magayane yabisubiyemo inshuro
eshatu ati: aba bavantara baturutse i bugande
bazafata kino gihugu nta kabuza, ati aliko bararye bali menge kuko
bazakibavanamo kandi nabi. Ababizi bemeza ko abo mu kazu ka fpr imitungo yabo
yambukijwe kera ikaba ili muli erythrea, ethiopie, afrika y' epfo, i burayi na
amerika. mbese barasahura nkaho nta mizero bafitiye u rwanda.
Ubu buhanuzi mbukesha umwe mu bakozi b' ibiro by' iperereza bo hambere en 1978
wandikiraga kinani ibivuzwe na Magayane. Ukunyunganira kwanyu bizanshimisha.
Ntabwoba gregoire.
Indi ndagu: http://ikazeiwacu.fr/2014/10/14/ubuhanuzi-ku-bihugu-rwanda-burundi-uganda-congo-na-tanzania/
Le Mardi 15 décembre 2015 7h12, "Shankuru Maurice
m_shankuru3000@yahoo.fr [Democracy_Human_Rights]"
a écrit :
INDAGU ZA RUNUKAMISHYO
“BURYA KOKO NGO AKAMASA KAZACA INKA KAZIVUKAMO. KANDI NGO
AGAPFUNYIKA KA KABUTINDI UKARENZA URUGO KAKAGARUKA
INKUBIRANE”
Umugabo witwa Runukamishyo yaje aturutse i Karagwe ka
Bahinda hali kungoma ya Ruganzu Ndoli. Amaze
kwambuka akagera abo bali kumwe bati ko tubona amayira
abili dukulikire iyihe ?
Runukamishyo ati : ni mubage inkoko muyiterere igisiga
inzira kiguruka kiganamo ninayo natwe
dukulikira. Barabikoze lero maze inkoko bayitera igisiga
kiguruka kigana i Rwanda.
Runukamishyo ashyira nzira mpaka no kwa Ruganzu Ndoli.
Akigera kwa Ruganzu Ndoli avuga ko aje aturuka i Karagwe
kandi ko akazi ke ali ukuragura. Bati wa mugabo we niba
uzi kuragura iyi nka ihaka izabyara iki? Runukamishyo
ati:izabyara ikimasa cy’urwirungu kandi nyirayo aramenye
ntazayikame.
Bwaracyeye ya nka ibyara koko ikimasa cy’urwirungu nkuko
Runukamishyo yabivuze. Nyamara nyirayo byamwanze munda
arengera ibyo Runukamishyo yavuze maze igicuku kinisye
yagiye munsi ya yanka arayijisha arayikama. Runukamishyo
ati nimutabare yanka arayikamye. Barahurura basanga ayili
munsi umwami ararakara aliko Runukamishyo aravuga
ati:nimumureke aliko ntazongere.
Hashize iminsi nyili yanka bimwanga munda yongera
kuyikama. Runukamishyo ati nimutabare ibintu biracitse
barahurura nanone basanga ayili munsi. Runukamishyo ati
:ntakundi byagenda nimukubite intorezo icyo kimasa mukice.
Baragifashe bagikubita intoreze kirabaduka kirabacika
kijya kugwa mu rufunzo. Baragikulikira, bukeye basanga aho
cyaguye cyaratonyotse, imikara yarakiliyeho. Runukamishyo
ati:
Kiliya kimasa ni ingoma ntutsi uliya muntu wakamye iliya
nka bisobanura ko Abatutsi bazamburwa ubutegetsi kabili,
nkuko kiliya kimasa bagikubise ishoka ntigihite gipfa
ninako Abatutsi bazabagendekera. Bazicwa aliko ubwami
ntibuzahita butwarwa aliko nkuko kiliya kimasa cyagiye
kivilirana imihanda yose niko Abatutsi bazagenda bicwa
kugeza ubwo ubutegetsi bwabo buzagenda nka nyombeli.
Dusubire lero kuli cya kimasa cyaricyaguye murufunzo.
Runukamishyo hamwe nabo bali kumwe lero baje gusanga cya
Kimasa aho cyali cyaguye. Maze umuhutu walimo wicira
urufunzo ababonye aliruka. Runukamishyo aramuhamagara ati
garuka :bamubagiraho inyama arajyana.
Runukamishyo abwira Ruganzu ati: Inyama zimwe uzohereze
kwa Mutaga m’Uburundi, Izindi uzohereze kwa Kimenyi mu
Gisaka, izindi uzohereze mu cyirwa cy’Ijwi kwa
Katabirora.
Ruganzu yarabikoze aliko izo yohereje kwa Kimenyi mu
Gisaka Kimenyi arazirukana ati Uwo mwami ntandusha guhiga
ntanyamaze nshaka muzisubiraneyo. Nizo yohereje
kwa Katabirora biba gutyo. Izo yohereje i Burundi Mutaga
nawe yaranze aliko bazisubiranyeyo umwe mungabo ze ati:
ntawanga icyo ahawe numugabo nkawe, none muzifate muzotse
mumuhe arye nadapfa nawe uryeho nawe umwoherereze izindi
barabikoze. Bagarutse
bawira Ruganzu uko byagenze maze Runukamishyo
arasobanurira ati :
Wabonye ko twasanze kiliya kimasa cyaraguye murufunzo
inshishi zicyuzuyeho. Inshishi nirubanda ruzahaguruka
rukabambura ubwami. Twabonye uliya muhutu wirutse nyamara
akagaruka ni uko abahutu bazafata igihugu bacyuzureho
nkudushishi babure uko bategeka nkuko tuliya dushishi
twali twananiwe.
Nyuma nibwo hazaza umututsi akabakanga bakiruka aliko
amaze kubahungura nkuko twahunguye tuno dushishi bakazapfa
nabo bumonyo. Nyamara ati hali abazaba barahunze ali
nabo bazabakorera ishyano bakabatwara
ingoma ubutagaruka.
Naho rero Ziliya nyama baliya bami banze haliya uzahatera
uhigarulire naho
i Burundi kwa Mutaga ntuzigera uhigarurira.
Ngizo lero indagu za Runukamishyo w’Ikaragwe k’Abahinda.
MS


text: 2 Nuko ku munsi wa gatatu haba ubukwe i Kana+ ho muri Galilaya, kandi nyina+ wa Yesu yari ahari.2 Yesu n’abigishwa be na bo bari batumiwe muri ubwo bukwe.3 Divayi imaze gushira, nyina+ wa Yesu aramubwira ati “nta divayi bafite.”4 Ariko Yesu aramubwira ati “mugore,+ mpuriye he nawe? Igihe cyanjye ntikiragera.”+5 Nyina abwira abaherezaga ati “icyo ababwira cyose mugikore.”+6 Icyo gihe hari intango esheshatu z’amazi zibajwe mu mabuye, zabaga ziri aho nk’uko byasabwaga n’umugenzo w’Abayahudi wo kwiyeza,+ buri ntango ikaba yarashoboraga kujyamo incuro ebyiri cyangwa eshatu* z’amazi.7 Yesu arababwira ati “izo ntango nimuzuzuze amazi.” Barazuzuza bageza ku rugara.8 Hanyuma arababwira ati “mudaheho mushyire umusangwa mukuru.” Nuko baramushyira.9 Umusangwa mukuru amaze gusogongera kuri ayo mazi yari yahinduwe divayi,+ ariko akaba atari azi aho yaturutse, nubwo abaherezaga bari bavomye ayo mazi bo bari bahazi, ahamagara umukwe10 maze aramubwira ati “abandi bantu bose babanza gutanga divayi nziza,+ abantu bamara gusinda bakazana itaryoshye. Ariko wowe wabitse divayi nziza kugeza ubu.”11 Ibyo Yesu yabikoreye i Kana ho muri Galilaya, biba intangiriro y’ibimenyetso yakoze, kandi agaragaza icyubahiro cye+ n’abigishwa be baramwizera.12 Ibyo birangiye, we na nyina n’abavandimwe be+ n’abigishwa be baramanuka bajya i Kaperinawumu,+ ariko ntibamarayo iminsi myinshi.13 Icyo gihe pasika+ y’Abayahudi yari yegereje; Yesu arazamuka ajya i Yerusalemu.+14 Asanga mu rusengero abagurishaga inka n’intama n’inuma,+ n’abari bicaye bavunja amafaranga.15 Amaze kuboha ikiboko mu migozi, abirukana mu rusengero bose hamwe n’intama n’inka zabo, kandi anyanyagiza ibiceri by’abavunjaga amafaranga, yubika n’ameza yabo.+16 Hanyuma abwira abagurishaga inuma ati “mukure ibi bintu hano! Inzu+ ya Data mureke kuyihindura inzu y’ubucuruzi!”+17 Abigishwa be bibuka ko handitswe ngo “ishyaka ndwanira inzu yawe rirandya.”+18 Nyuma y’ibyo Abayahudi baramubaza bati “none ko ukoze ibyo, ikimenyetso+ watwereka ni ikihe?”19 Yesu arabasubiza ati “musenye uru rusengero,+ nanjye nzarwubaka mu minsi itatu.”20 Nuko Abayahudi baravuga bati “uru rusengero rwubatswe mu myaka mirongo ine n’itandatu, none ngo wowe uzarwubaka mu minsi itatu?”21 Ariko urusengero+ yavugaga ni umubiri we.22 Igihe yari amaze kuzurwa mu bapfuye, abigishwa be bibutse+ ko ibyo yigeze kubivuga, maze bizera Ibyanditswe n’amagambo Yesu yavuze.23 Icyakora igihe yari i Yerusalemu mu minsi mikuru ya pasika,+ abantu benshi babonye ibimenyetso yakoraga+ bizera izina rye.+24 Ariko Yesu ntiyabiringiraga+ kuko yari abazi bose,25 kandi akaba atari akeneye ko hagira umubwira ibyabo, kuko we ubwe yamenyaga ibiri mu mitima y’abantu.+


text:
Claudia Miclaus, umwanditsi w'inkuru zitandukanye kuri site ya Buzzle.com arasobanura muri macye uburyo gusoma umuntu byagiye bigira ibisobanuro bitandukanye uko ibihe byagiye bisimburana. Benshi bibwira ko gusomana ari ibya babiri bakundana, ari kimwe mu gikorwa gishingiye ku byishimo by'igitsina cyangwa se uburyo bwo "kuramukanya kw'abubu." Nyamara si uko byahozeho kandi si na ko biri mu bice bitandukanye by'isi. Mu gusobanura icyo gusomana byagiye bisobanura, ntabwo umuntu yagarukira ku muco munyarwanda gusa kuko utamaze igihe. Iyo ni yo mpamvu rero turi bwibande ku mico y'abazungu (westerns), aho uwo muco ufite amateka yanditse kandi ukaba uharambye.
Nk'uko bikunze kugaragara mu ma-film hafi ya yose y'abazungu, gusoma umuntu ni igisobanuro cy'ubucuti ndetse na affection umuntu aba afitiye uwo asomye. Ubukana ndetse n'igisobanuro byo bitangwa n'aho usoma asomye--ku munywa, ku itama, ku gahanga n'ahandi.
Ubucuti, burimo ukwisanzuranaho, bukunzwe kugaragazwa no gusomana cyane cyane ku itama. Duhereye ku rugero rugaraga mu Rwanda rwa nyuma y'imyaka ya 2000, gusoma ku itama, bikunze kuranga abanyeshuri bo muri secondaire, ni ikimenyeso cy'ubucuti cyangwa se cyo gusuhuzanya/kuramukanya cyane cyane iyo abantu badaherukanye (bitewe n'icyo bita guherukana). Ibikunze gukorwa ni ugusoma ku itama inshuro eshatu. Gusa nta mabwiriza-ngenderwaho asobanura niba bahera iburyo cyangwa se ibumuso. Nk'uko Miclaus rero abitangamo urugero, ngo gusomana ku itama mu bice byinshi by' i Burayi bigaragaza icyubahiro umuntu afitiye undi, ugusuhuzanya, ugusezeranaho ndetse n'igikorwa cyo kwishimira umuntu mushya uba umaze guhura no kumenyana na we (introduction). Ibi wenda bishobora kuba atari ikintu gishya ku Banyarwanda kuko uwo muco wamaze kugera i Rwanda. Nyamara ariko bishobora kubera amayobera Abanyamerika kuko iby'ibyo gusomana izo nshuro eshatu uku itama bitazwi muri rusange mu muco wabo. Mu cyimbo cy'ibyo, Abanyamerika bakoresha uguhoberana (kwihuse).
Hatarebwe ubucuti ubu busanzwe gusa hakavugwa no ku rukundo rwa babiri, umuntu yabona ko gusomana byagiye koko bigira ibisobanuro bitandukanye bitewe n'uburyo ndetse n'igice cy'umubiri bikoreweho. Nk'urugero, gusoma umuntu ku ijosi ni ikimenyetso cyo kwifuza undi mu gihe gusoma ku kiganza bishatse kugaragaza icyubahiro umuntu agiriye undi. Gusa ibyo bya nyuma ntibigikorwa cyane kuko ari ibya kera mu gihe cy'abami.
Gusoma ku minwa rero byo bikavuga ko muri umwe ko kandi mufitanye urukundo n'ubwumvikane buhamye. Uku gusomana kandi kukaba kugaragaza umubano mufitanye wihariye (intimacy) ushingiye ku rukundo musangiye ndetse no kwifuzanya muba muri kugaragarizanya. Ibi ni yo mpamvu bikunze kugorana no gutinda gusoma umuntu ku nshuro ya mbere kuko ari ikimenyimenyi cy'uko umuntu yemeye undi koko.
Nubwo abantu benshi muri iki gihe--cyane cyane abari muri copinage--basomana ku minwa kandi batarashakanye, kera si ko byari bimeze. Nk'urugero Miclaus atanga ngo ni uko mu ntangiriro z' Ubukirisitu, gusomana muri ubwo buryo bwihariye (ku minwa) byari byemerewe gusa abantu bashakanye. Bikaba ngo byarasobanuraga urukundo ruvanze no kwifuzanya, amahoro, ndetse n'ubumwe butagatifu.
Mbere y'ibyo ariko, nk'uko Miclaus abisobanura, muri myth z'Abagereki, gusomana byari bifite igisobanuro giteye ukwacyo. Aha wakwibaza icyo ibigirwamana Psyche na Eros bigaragara ku kibumbano (reba ifoto yo hejuru) kiri i Roma birimo gusomana byashakaga kwerekana. Biriya ni ishusho igaragaza uguhuriza hamwe roho n'urukundo (Eros yari ikigirwamana cy'urukundo mu gihe Psyche yari icya roho). Abenshi mu bagereki bemeraga ko ugusomana bifite imbaraga zidanzwe ku buryo bishobora gutuma uwapfuye azukira mu wundi mubiri biciye mu ugusoma!
Hari n'igihe ariko ugusoma undi byigeze kugira igisobanuro kitari icyo kwishimira. Ibi byaturutse kuri cya gikorwa Yuda yakoze cyo kugambanira Umwana w'Imana.
Mu myaka y' 1500, gusomana byatangiye kugira igisobanuro gishingiye ku gitsina, aho byakoreshwaga n'abasizi ndetse n'abanyabugeni mu kugaragaza ukwifuza abagore. Iki gisobanuro rero ni na cyo urebye muri iki gihe kigezweho kuko usanga akenshi umuntu asoma uwo ashobora n'ubundi kwifuza kuryamana na we. Muri icyo gihe ariko, icy'ingenzi mu gutanga igisobanuro cyo gusoma ntabwo harebwa igice cy'umubiri kiri gusomwa, ahubwo harebwa uburyo ndetse n'umutima bikoranywe.
Nubwo muri iki gihe umuco wo gusomana utaracengera ku buryo bwemewe mu bantu ngo babe babikora mu gihe cy'ubukwe kandi "bose babireba", mu bazungu ni ikimenyetso gikomeye kandi kitagomba kubura mu bukwe kuko gisobanura urukundo, amahoro, ubwumvikane ndetse n'uburumbuke. Miclaus avuga ko Abakirisitu benshi bemera ko iyo abantu basomanye muri cya gihe baba bamaze kwambikana impeta, Roho Ntagatifu/Umwuka Wera, ibamanukiraho maze igashimangira ubumwe bwabo imbere y'Imana.
Miclaus ntabwo yagarukiye ku gisobanuro cy'ugusoma dusanga mu buzima busanzwe kuko avuga ko ugusoma iyo bibayeho mu nzozi bisobanura (ku bemera imbaraga z'inzozi) uguhinduka, ukuvuka bundi bushya ndetse n'ukugira undi mushya biturutse k'uko iyo umuntu usoma undi aba ameze nk'aho ari kumuhuhamo umwuka, ari byo bishatse kuvuga umwuka mushya.
Rero kuba abantu benshi badapfa gukinisha gusomana ndetse bakaba banakwangira abashaka kubasoma si uko baba babanennye ahubwo ni uko baba bazi ko uko gusomana abandi babashako gufite igisobanuro gikomeye kandi kitaragerwaho muri icyo gihe abandi bifuza kubasomamo. Ubutaha nujya gusoma umuntu akakwangira ntuzirenganye wibwira yacyetse ko udahumura neza mu kanywa cyangwa se ko udasa neza ku minwa yawe, ahubwo buriya ni uko aba yabonye ko igihe cya nyacyo kiba kitaragera cyangwa se ko utari umuntu yifuza kugira uwe. Uzahe agaciro icyemezo cye rero.
Video Abakobwa Beza
Urukundo-Icyo Gusomana Bihagarariye
Labels: urukundo


text:
Gisagara barifuza iki kuri Perezida uzatorwa?
Bishimira ko ubu nta kibazo cy’imihanda mibi bafite kuko myinshi muri aka karere yakozwe neza, amashanyarazi yariyongereye bigaragara, uburezi bw’ibanze bw’imyaka 12 abana batiga ni bacye cyane, gahunda zo kubavana mu bukene nka “Gira Inka”,VUP n’izindi bishimira… Ariko hari n’ibyo bagikeneye bifuza kuri Perezida uzatorerwa manda itaha.
UBUZIMA
Umuseke wasanze ab’i Gushubi bavuga ko bagikora urugendo rurerure cyane bajya i Mamba ku bitaro bya Gakoma ari byo bikuru bibari hafi. Ntabwo ari kure cyane ahubwo ni uko ubu bibasaba kuzenguraka bagaca i Musha bakazamuka i Gakoma aho batanga kuri moto ibihumbi 10 yose. Nyamara ngo umuhanda wambuka igishanga cy’Akanyaru bemerewe ubaye wuzuye byakoroha kuko i Gakoma atari kure cyane uvuye i Gishubi nko mu kagari ka Nyabitare cyangwa Nyakibungo.
Habinshuti Innocent utuye mu kagari ka Nyakabungo yabwiye Umuseke ko abaturage ba hano bafite ikibazo gikomeye cy’amakosa ari mu byiciro by’Ubudehe kandi atarakosorwa bibaka bifite ingaruka zikomeye kuri benshi mu baturage. Hari benshi bashyizwe mu byiciro bitajyanye n’ubushobozi bwabo.
UBUREZI
Urubyiruko rwo muri aka karere rwabwiye Umuseke ko bafite ikibazo cy’amashuri yigisha ubumenyingiro macye cyane. Nk’ibyo kwiga amategeko y’umuhanda byo bisaba kujya mu karere ka Huye. Mu mirenge ya Mugombwa, Mukindo, Muganza, Mamba na Gishubi amashuri y’imyuga arakenewe cyane.
UBUKUNGU
Bafite ibishanga byagenewe guhingwamo umuceri bitaratunganywa, abaturage barifuza ko bitunganywa vuba kuko ubukungu bwabo bushingiye ku buhinzi.
Igishanga cya Mirayi n’igishanga cya Nkunamo gihuza Gishubi na Mamba ntibigitanga umusaruro kuko byakamye cyane, basaba ko byubakwaho ingomero zigezweho zigafasha kubyuhira bigahingwa bigatanga umusaruro kuko byari bitunze benshi.
IBINDI…
Muganza na Gishubi hari henshi batarabona amashanyarazi, mu kagari ka Saga mu murenge wa Muganza bo nta mashanyarazi bazi habe n’ibiti (poteaux) byayo byahashinzwe nyamara ibigo by’amashuri bihari babihaye za mudasobwa…
Aka gace kandi hari abaturage bakivoma ibishanga, barifuza ko Perezida uzatorwa azabitaho bakagerwaho n’amazi meza.
Aha mu kagari ka Saga bakora urugendwo rw’amasaha atatu n’amaguru bajya ku kigo nderabuzima cya Mugombwa ari nacyo kiri hafi yabo. Barifuza nibura Poste de sante.
Umumotari witwa Emmanuel Habiyambere we ati “Natwe ariko dukeneye umuhanda muzima nk’abandi bose. Iyi mnda Perezida uzajyaho ahubwo azahere kuri iki kifuzo cyacu.”
Christine NDACYAYISENGA
UM– USEKE.RW/GISAGARA